Κομπάρσοι στον αστερισμό της επωνυμίας | ελεύθερος δικτυογράφος\n← Η Μεγάλη των Μπάτσων Βουλή\nΔήλωση κοινωνικών φρονημάτων →\nPosted on Φεβρουαρίου 9, 2009\tby Elikas\nΆφησε μπηχτές ο Σουφλιάς για τον Αβραμόπουλο; Ο Πάγκαλος στραβοκοίταξε τη Διαμαντοπούλου; Σκιάχτηκε ο Σαμαράς από το δολοφονικό χαμόγελο της Ντόρας στο υπουργικό συμβούλιο;\nΣτ’ αρχίδια μας. Αλίμονο αν κρίναμε τους πολιτικούς με βάση το πόσο καλά ξέρουν να αλληλομαχαιρώνονται. Αλίμονο αν τα κόμπλεξ και οι ίντριγκες του κάθε υπουργού αποτελούν είδηση. Το θέμα άλλωστε δεν θα έπρεπε να είναι αν γουστάρουν ο ένας τα μούτρα του άλλου, αλλά τι αποφάσεις παίρνουν για εμάς και ποιο είναι το αποτέλεσμα των έργων τους. Ιδίως όταν μιλάμε για κυβερνητικά στελέχη…\nΗ απόπειρα αποπροσανατολισμού μας δεν είναι καθόλου τυχαία βέβαια, αφού συμφέρει καλύτερα την εξουσία να πέφτει το βάρος στα αναλώσιμα πρόσωπα παρά στην ουσία της πολιτικής που προσπαθούν να επιβάλλουν. Γι’ αυτό ακριβώς βομβαρδιζόμαστε καθημερινά από δημοσκοπήσεις, ξεκατινιάσματα και περισπούδαστες αναλύσεις του απόλυτου τίποτα. Μπας και απορροφηθούμε τόσο πολύ από τις πικάντικες λεπτομέρειες για τις κόντρες μεταξύ των πρωταγωνιστών της επικαιρότητας, ώστε να ξεχάσουμε τα προβλήματα που οι ίδιοι έχουν ερήμην μας δημιουργήσει.\nΤο φαινόμενο επεκτείνεται σε όλο το φάσμα της τηλεοπτικής αποχαύνωσης, όπου το κουτσομπολιό για τις αλλαξοκωλιές των τσουλέμπριτις έχει γίνει συνώνυμο του πολιτιστικού ρεπορτάζ, η μεταγραφολογία περί υπέρογκα αμειβόμενων κλωτσοσφαιριστών έχει υποκαταστήσει την αθλητική ενημέρωση, και τα παιχνίδια εξουσίας μεταξύ αλληλοδιαπλεκόμενων τηλεδημοσιογράφων θεωρούνται σοβαρότερη είδηση από αυτήν που οι ίδιοι οι αστέρες και οι μαϊντανοί τους καλούνται να σχολιάσουν.\nΚι εμείς; Έχουμε καταντήσει παθητικοί οπαδοί, λοβοτομημένοι θεατές της ασημαντότητας, χειροκροτητές των κατορθωμάτων του κάθε ακριβοπληρωμένου και λαμπερού πρωταγωνιστή. Κομπάρσοι.\nΚι όμως, μας αφορά το αν κάνουν αυτό που θα έπρεπε να κάνουν για μας, και μας αφορά σίγουρα ο τρόπος με τον οποίο μια μέρα θα τιμωρηθούν επειδή δεν το έκαναν. Το μόνο που είναι δική τους υπόθεση και δεν μας αφορά είναι οι διαπροσωπικές τους σχέσεις. Αν θέλουν, μπορούν να πάνε ακόμα και να γαμηθούν μεταξύ τους…\n21 Responses to Κομπάρσοι στον αστερισμό της επωνυμίας\nΦεβρουαρίου 9, 2009 στο 9:35 μμ\nΜακάρι να πιάσει η τελευταία σου ευχή… Μπας και δούμε άσπρη μέρα…\nΦεβρουαρίου 10, 2009 στο 1:41 πμ\nΔεν είναι ευχή. Είναι υπόθεση εργασίας 😉\nΦεβρουαρίου 10, 2009 στο 8:53 πμ\nΔίκιο έχεις, η τιμωρία όμως μου φαίνεται πολύ ουτοπική. Σε ένα τόπο που το ένα σκάνδαλο διαδέχεται το άλλο, πάντα χωρίς (πολιτικούς) ενόχους και εκλέγονται ξανά και ξανά τα ίδια λαμόγια, δύσκολα θα αλλάξει κάτι.\nΦεβρουαρίου 10, 2009 στο 10:54 πμ\nΦεβρουαρίου 10, 2009 στο 6:00 μμ\nΑύριο δεν είναι μέρα χωρίς τηλεόραση; Δε ξέρω πόσο πιάνουν αυτές οι blogικές πρωτοβουλίες, πάντως έχει τη σημειολογία του, ε;\nΦεβρουαρίου 10, 2009 στο 6:09 μμ\nμέρα χωρις υπολογιστή να μην είναι,\nγια την τηλεόραση δεν πειράζει !\nΦεβρουαρίου 10, 2009 στο 6:56 μμ\nίσως έχεις δίκιο, αν και ειλικρινά ελπίζω να μην έχεις. Αυτή η μοιρολατρεία θα μας φάει, αυτή η βεβαιότητα ότι δεν πρόκειται να αλλάξει κάτι και άρα είναι μάταιο να το παλεύουμε. Θέλω να πιστεύω ότι θα έρθει κάποτε μια μέρα χωρίς λαμόγια, ή έστω χωρίς λαμόγια με πρόσβαση στην εξουσία. Αυτό κι αν είναι ουτοπία όμως…\nΓια τέτοια πρωτοβουλία, ακόμα και το spam συγχωρείται 🙂\nΜέρα χωρίς τηλεόραση; Μέρα χωρίς AGB παίζει;\nΦεβρουαρίου 10, 2009 στο 7:11 μμ\nΜέρα χωρίς AGB;\nσιγά μη μας κάνουν τη χάρη αδέλφια!\nΜα που το διάβαζα σήμερα…..α στον πιτσιρίκο\nΦεβρουαρίου 11, 2009 στο 7:51 μμ\nEχεις απόλυτο δίκιο στις επισημάνσεις σου.Εδώ ο κόσμος καίγεται και το μ…. χτενίζεται!Η ΤV παίζει το ρόλο της εθνικής αποκοιμίστριας. Συνειδητή επιλογή για να παπαριάζει το μυαλό του κάθε ξεζουμισμένου,κακοπληρωμένου εργαζόμενου,υποαπασχολούμενου ή απελπισμένου άνεργου και να διαχέεται η αγανάκτηση και η αμφισβήτηση ,χωρις ποτέ να κατευθύνεται προς τον πραγματικό ΕΝΟΧΟ.\n,Μέχρι πότε όμως ???\nΦεβρουαρίου 11, 2009 στο 10:11 μμ\n«μέχρι πότε όμως;» αναρωτιέσαι.\nΜέχρι να χάσει η τηλεόραση την πρωτοκαθεδρία της από το διαδίκτυο, μέχρι να χτυπήσει κόκκινο η κρίση και να βγει ΟΛΟΣ ο κόσμος στους δρόμους, μέχρι να σταματήσουν οι διαφημίσεις να αποφέρουν κέρδη στα κανάλια, μέχρι να περιοριστούν οι υπέρογκες αμοιβές των τηλεστάρ και τα γκλαμουράτα σόου, μέχρι να αλλάξει ριζικά η διακυβέρνηση της χώρας και να πάρει αυστηρά νομοθετικά μέτρα, μέχρι να διώξουν οι συνδικαλιστικοί φορείς τους Σόμπολους, τους Πρετεντέρηδες και τα σκυλιά τους. Μέχρι να κοπούν μαχαίρι οι σχέσεις διαπλοκής οικονομικού κατεστημένου και πολιτικής εξουσίας, μέχρι να πάνε φυλακή οι Αναστασιάδηδες, οι Τράγκες και οι Κουρήδες.\n«Δηλαδή ποτέ» θα πουν κάποιοι.\n«Δηλαδή πολύ πιο σύντομα απ’ όσο μπορούμε να φανταστούμε» θα πω εγώ…\nΊσως είναι μοιρολατρικό αλλά αν δεν το βλέπουμε όπως πραγματικά είναι αυτό το «δύσκολα θα αλλάξει κάτι» θα γίνει «τίποτα δεν πρόκειται να αλλάξει». Τουλάχιστον έτσι το βλέπω.\nεύκολα δεν αλλάζει τίποτα, αυτό είναι σίγουρο. Οφείλουμε όμως να πιστέψουμε ότι αξίζει να αγωνιζόμαστε, διαφορετικά κακώς δεν έχουμε μεταναστεύσει ακόμα.\nΦεβρουαρίου 12, 2009 στο 10:43 μμ\nΑχ πόσο πολύ μ’αρεσει που βρίζεις «χυδαία» σ’αυτό το ποστ!\nΜε το που διάβασα το «στ’αρχίδια μας» αγαλλίασε η ψυχούλα μου και είπα γεια στο στόμα σου παιδάκι μου (κι ας μην έχω εγώ η ίδια δικά μου αρχίδια, δάνεισες τα δικά σου τόσο συλλογικά κι ωραία που το χάρηκα). Άσε δε το κλείσιμό σου πόσο μ’ενθουσίασε. Χωρίς πλάκα, α στο διάολο να πα να γαμηθούνε γαμώτο στανιό μου!\nΟΥΦ… συγγνώμη, το είχα ανάγκη. Γύρισα και μου’ πεσαν βαριά αυτά που διαβάζω!\n«περισπούδαστες αναλύσεις του απόλυτου τίποτα»\nΦεβρουαρίου 13, 2009 στο 11:09 πμ\nΤο ότι θα δάνειζα συλλογικά τ’ αρχίδια μου ούτε που μπορούσα ποτέ να το φανταστώ 🙂\nΕ, μας τα έχουν πρήξει (αφού πλέον δεν είναι δικά μου αλλά όλων, σύμφωνα με τη θάλασσα)…\nΦεβρουαρίου 13, 2009 στο 11:13 πμ\nΑν χρειάζεται ενίσχυση, προσφέρω και τα δικά μου στον κοινό αγώνα.\n(πως σου φαίνεται το νέο μου προσωρινό άβαταρ?)\n(μην ξεχνάμε: 18/2 η δίκη του blogme)\nΦεβρουαρίου 13, 2009 στο 2:37 μμ\nΤα δικά σου αγόρι μου έχουν κάνει πολλά χιλιόμετρα και έχουν υποστεί υπερβολικές φθορές. Μπορούμε να τα βάλουμε σε γυάλινη προθήκη αν θέλεις, να τα χαζεύει ο κόσμος σαν το λάβαρο τη επανάστασης που κάποτε κούναγε πέρα-δώθε ο μαγαριστός Χουντόδουλας.\nΤο άβαταρ με τον Καρατζαφύρερ είναι ο ορισμός του καλού γούστου. Θα είναι τρομακτικό πραγματικά έτσι και το υιοθετήσουν κι άλλοι.\nτι γίνεται παιδιά;;;\nγύρισε η Θάλασσα και άρχισε να δανείζεται και να ιδιοποιείται αρχίδια;;;;;\nπαναγία και χριστέ μου! Σκιάχτηκα αδελφέ!\nΦεβρουαρίου 13, 2009 στο 4:55 μμ\nμην ανησυχείς, θα σου δώσουμε κι εσένα ένα να το κάνεις μπεγλέρι. Ο Κακλαμάνης σου κάνει;\nΤώρα μου την είπε ή ήταν καλό αυτό? Χρατς χρατς (το κεφάλι μου ξύνω, ε?)\nΦεβρουαρίου 13, 2009 στο 10:58 μμ\nΒρε Έλικα μην το χαλάς!\nΤί σχέση έχουν τα όμορφα, συλλογικά προσφερόμενα αρχίδια σου (ή όσω έχουν την καλοσύνη να τα δανείζουν) με το άρχοντα του ιδιωτικού συμφέροντος, Κακλαμάνη?\nΕγώ πάντως, δεν τα θέλω ένα ένα, οι σολωμόντιες λύσεις είναι βλαβερές στην περίπτωση των αρχιδιών….\nΤί λέω η γυναίκα βραδιάτικα και χαλάω και τη γειτονιά σας!


Raspberry Pi: Θαύμα σε μέγεθος παλάμης - Shopping News - Shopforum.gr\nΤι έκανε το Τ3 να περιγράψει το Raspberry Pi ως ένα «τεχνολογικό θαύμα που χωράει στην παλάμη»; Κατά πρώτον, η ευελιξία στη χρήση του, αφού συνδέεται ακόμη και στην τηλεόραση, ενώ διαθέτει θύρα Ethernet για ενσύρματη πρόσβαση στο Ιντερνετ και δύο θύρες USB για την προσθήκη πληκτρολογίου και ποντικιού. Κυρίως όμως οι τεχνικές προδιαγραφές του σε σχέση με την τιμή του, επειδή ήδη το πρώτο μοντέλο (Model B) ήταν εξοπλισμένο με επεξεργαστή 700 MHz και μνήμη RAM 256 MB. Δύο εξαρτήματα που ήταν αρκετά για να επιτελεί τις βασικές λειτουργίες ενός υπολογιστή – επιτρέποντας έτσι στον χρήστη του να πλοηγείται στο Ιντερνετ, να αναπαράγει βίντεο HD, να γράφει κείμενα ή να παίζει βιντεογκέιμ.\nΗ λογική του μικροσκοπικού υπολογιστή υιοθετήθηκε όμως και από την Intel στη σχεδίαση του Next Unit of Computing (NUC), η βάση του οποίου έχει διαστάσεις 11x11 εκατοστά, ενώ το ύψος του δεν ξεπερνά τα 4 cm. Το NUC μπορεί να παίξει τον ρόλο media center αλλά και ενός κανονικού PC, αν συνδεθεί με οθόνη, πληκτρολόγιο, ποντίκι και κάποιο αποθηκευτικό μέσο. Με τη διαφορά ότι το προϊόν της Intel δεν προορίζεται για να καλύψει απλώς στοιχειώδεις ανάγκες, αφού ενσωματώνει πιο προηγμένα εξαρτήματα (όπως διπύρηνο επεξεργαστή Core i3 και κάρτα γραφικών HD4000), που τον καθιστούν εφάμιλλο ενός μέσου notebook. Αυτό βέβαια έχει σαν συνέπεια να κοστίζει και αρκετά ακριβότερα, φτάνοντας τα 290 ευρώ στην Ελλάδα.


Αιτωλίας Κοσμάς: "Ο ιερός αυτός τόπος θα πρέπει να παραμείνει ελεύθερος" - ΒΗΜΑ ΟΡΘΟΔΟΞΙΑΣ\nΕνημερώθηκε: 10/03/2021 18:42:24\nΙ.Μ. ΑΙΤΩΛΙΑΣ: Το μεσημέρι της Τρίτης 9 Μαρτίου 2021, στα Γραφεία της Ιεράς Μητροπόλεως στην Ιερά Πόλη του Μεσολογγίου, πραγματοποιήθηκε συνάντηση του Μητροπολίτου Αιτωλίας και Ακαρνανίας κ. Κοσμά με τον Δήμαρχο Ναυπακτίας κ. Βασίλειο Γκίζα, όπου συζητήθηκε το ζήτημα περί της εγκαταστάσεως Αιολικού Πάρκου στο όρος Βαράσοβα.\nΕτικέτες: ΑΙΤΩΛΙΑΣ ΚΟΣΜΑΣΙερά Μητρόπολη Αιτωλίας και ΑκαρνανίαςΜητρόπολη ΑιτωλίαςΜητρόπολη Αιτωλίας και ΑκαρνανίαςΜητροπολίτης Αιτωλίας Κοσμάς


Φθηνά Ακτοπλοϊκά Εισιτήρια από/ για Μήλο - Εισητήρια Πλοίων - Bookferry\nΚλείστε φθηνά ακτοπλοϊκά εισιτήρια για την Μήλο, το φημισμένο νησί της Αφροδίτης της Μήλου που είναι παγκοσμίως γνωστό.\nΗ Μήλος είναι ένα από τα λίγα νησιά της Ελλάδας που είναι παγκοσμίως διάσημο και αποτελεί έναν από τους πιο ελκυστικούς προορισμούς για όλες τις ηλικίες. Η διασημότητα του νησιού προέρχεται φυσικά, από το αριστουργηματικό άγαλμα της Αφροδίτης της Μήλου, που μαγεύει μικρούς και μεγάλους και σίγουρα θα μαγέψει και εσάς. Αν την προτιμήσετε για τις καλοκαιρινές σας διακοπές, σας προτείνουμε να καθίσετε αρκετές μέρες ώστε να προλάβετε να το εξερευνήσετε όλο.\nΤο νησί απαρτίζεται από μοναδικές παραλίες με φοβερή σύνθεση χρωμάτων λόγω του ηφαιστιογενούς εδάφους της. Τα νερά είναι πεντακάθαρα και σίγουρα θα απολαύσετε πολλές ώρες κολύμπι και θαλάσσια σπορ.\nΌταν θα εξερευνήσετε το νησί στις απογευματινές σας βόλτες, να πάτε σίγουρα στο Αρχαιολογικό Μουσείο Μήλου, τις επιβλητικές Κατακόμβες, την εκκλησία του Αγίου Χαράλαμπου και τις ιαματικές λουτροπηγές.\nΓια το μεσημεριανό σας γεύμα, δοκιμάστε όλες τις τοπικές συνταγές και γλυκά όπως το κουφέτο και το γλυκό του κουταλιού και δεν θα χάσετε.\nΤο βράδυ που θα βγείτε για το ποτό σας θα βρείτε πολλά μπαράκια γεμάτα κόσμο και να ζήσετε, αν φυσικά το προτιμάτε, έντονη νυχτερινή διασκέδαση.\nΣτο bookferry.gr μπορείτε να βρείτε τα πιο φθηνά ακτοπλοϊκά εισιτήρια για Μήλο και να κάνετε άμεσα online κράτηση με απόλυτη ασφάλεια.\nΠώς θα πάτε στην Μήλο\nΑπό το λιμάνι του Πειραιά θα βρείτε τακτικά δρομολόγια προς την Μήλο τόσο με συμβατικά πλοία όσο και με ταχύπλοα, ειδικά κατά τους καλοκαιρινούς μήνες. Το ταξίδι σας με το συμβατικό πλοίο θα διαρκέσει λίγο περισσότερο από 5 ώρες και με το ταχύπλοο λίγο λιγότερο από 4 ώρες.\nΛιμάνι Μηλου (MLO)\nΤο πανέμορφο λιμάνι της Μήλου, είναι από τα λίγα φυσικά λιμάνια των Κυκλάδων και ονομάζεται Αδάμαντας. Λόγω των μεγάλων τουριστικών κυμάτων στο νησί, το λιμάνι έχει τις κατάλληλες υποδομές για να σας υποδεχτεί χωρίς δυσκολία ή ταλαιπωρία. Μόλις κατεβείτε από το πλοίο θα πέσετε πάνω στα πολλά καταστήματα, καφετέριες και ταβέρνες που βρίσκονται κατά μήκος του λιμανιού. Αυτό που σίγουρα ξεχωρίζει στον Αδάμαντα είναι οι παραδοσιακές εκκλησίες και σπιτάκια.\nΣύνδεση Μήλου με άλλα νησιά (λιμάνια)\nΤο λιμάνι της Μύλου συνδέεται ακτοπλοϊκά με τα λιμάνια: του Πειραιά, του Λαυρίου, της Αμοργού, της Ανάφης, της Χάλκης, της Φολέγανδρου, του Ηρακλείου, της Ίου, της Καρπάθου, της Κάσου, της Κέας, της Κιμώλου, των Κουφονησίων, της Κύθνου, της Μυκόνου, της Νάξου, της Πάρου, της Ρόδου, της Σαντορίνης, της Σερίφου, της Σίφνου, της Σικίνου, της Σητείας στην Κρήτη και της Σύρου.\nΟι τοπικές συγκοινωνίες και το οδικό δίκτυο της Μήλου είναι σε άρτια κατάσταση και δεν θα δυσκολευτείτε καθόλου. Έχει πολλά τοπικά λεωφορεία που είναι πάντα στην ώρα τους και τα συχνά δρομολόγιά τους θα σας μεταφέρουν ξέγνοιαστα σε όλες τις παραλίες και χωριά του νησιού. Με λίγο παραπάνω κόστος αλλά και σίγουρα περισσότερη άνεση μπορείτε να πάρετε και κάποιο ταξί για τις μετακινήσεις σας. Τέλος, μπορείτε να φέρετε το αυτοκίνητό σας ή να νοικιάσετε κάποιο από τα πολλά γραφεία ενοικίασης που υπάρχουν στην Μήλο. Αν θέλετε να νοικιάσετε μεταφορικό μέσο, σας προτείνουμε να κάνετε κράτηση προτού φτάσετε έτσι ώστε να κερδίσετε μια καλύτερη προσφορά.\nOnline κρατήσεις φθηνών εισιτηρίων για Μήλο\nΓια να βρείτε και να κλείσετε φθηνά ακτοπλοϊκά εισιτήρια για Μήλο χρησιμοποιήστε τη φόρμα αναζήτησης του bookferry.gr και επιλέξτε το λιμάνι αναχώρησης καθώς και την ημερομηνία που σας ενδιαφέρει.\nΑκτοπλοϊκές Εταιρίες για Μήλο\nΜήλος – Πειραιάς\nΜήλος – Λαύριο\nΜήλος – Αμοργός\nΜήλος – Ανάφη\nΜήλος – Φολέγανδρος\nΜήλος – Ηράκλειο (Κρήτη)\nΜήλος – Ίος\nΜήλος – Κάρπαθος\nΜήλος – Κάσος\nΜήλος – Κέα\nΜήλος – Κουφονήσια\nΜήλος – Κύθνος\nΜήλος – Μύκονος\nΜήλος – Νάξος\nΜήλος – Πάρος\nΜήλος – Ρόδος\nΜήλος – Σαντορίνη\nΜήλος – Σέριφος\nΜήλος – Σίφνος\nΜήλος – Σίκινος\nΜήλος – Σύρος


Covid-19 - Πόσο κρατούν τα συμπτώματα; | Vita.gr\nΥγεία 22 Οκτωβρίου 2021 | 07:00 | Vita Team\nΠόσο κρατούν τα συμπτώματα της covid-19 και για πόσο μπορεί να μεταδώσετε τον κορωνοϊό εάν κολλήσετε; Αλλάζει κάτι εξαιτίας των νέων παραλλαγών;\nΜπορεί να είναι δύσκολο να ξεχωρίσουμε ανάμεσα στην γρίπη και την covid-19, ωστόσο το αμερικανικό Κέντρο Ελέγχου και Πρόληψης Νοσημάτων (CDC) παραθέτει τα ακόλουθα ως τα πιο πιθανά συμπτώματα που σχετίζονται με την μόλυνση από τον κορωνοϊό:\nΈχει σημασία από ποιο στέλεχος μολυνθήκατε;\nΜια σοβαρή περίπτωση κορωνοϊού μπορεί επίσης να περιλαμβάνει υψηλό πυρετό, γενικευμένη αδυναμία και ληθαργικές τάσεις για παρατεταμένο χρονικό διάστημα. Ωστόσο, σε ορισμένες περιπτώσεις, ένα άτομο μπορεί να μην εμφανίσει καν συμπτώματα, ακόμα και αν έχει μολυνθεί από αυτόν.\nΤο CDC δεν έχει εκδώσει συστάσεις για τη διαφοροποίηση μεταξύ του τρόπου με τον οποίο πρέπει να ενεργείτε όταν έχετε ένα στέλεχος του κορωνοϊού έναντι ενός άλλου. Όπως επισημαίνουν οι ειδικοί, δεν υπάρχουν δεδομένα που υποδηλώνουν ότι οι διαφορετικές παραλλαγές προκαλούν διαφορετικό χρονικό διάστημα στην εμφάνιση ή την επιμονή των συμπτωμάτων.\nΕάν προσβληθείτε από τον ιό, τα συμπτώματα μπορεί να εμφανιστούν οπουδήποτε μεταξύ δύο και 14 ημερών μετά τη μόλυνση, σύμφωνα με τους ειδικούς.\nΕάν έχετε επιστρέψει από κάποιο ταξίδι ή έχετε έρθει σε επαφή με «ύποπτο» κρούσμα, θα ήταν καλό να περιμένετε αυτές τις ημέρες, παραμένοντας στο σπίτι σε καραντίνα, ώστε σε περίπτωση που έχετε μολυνθεί να μην το μεταδώσετε, επισημαίνουν οι ειδικοί.\nΠόσο κρατούν τα συμπτώματα της covid-19;\nΤο πόσο διαρκούν τα συμπτώματα εξαρτάται από τη σοβαρότητα του περιστατικού. Με πιο ήπιες περιπτώσεις (που σημαίνει ότι τα συμπτώματα είναι παρόμοια με το κοινό κρυολόγημα ή τη γρίπη), οι άνθρωποι τείνουν να βελτιώνονται μόνοι τους σε 10 έως 14 ημέρες, εξηγούν οι ειδικοί.\nΣε σοβαρές περιπτώσεις, ο ιός μπορεί να ταξιδέψει στους πνεύμονες και να προκαλέσει πνευμονία και τα συμπτώματα μπορεί να διαρκέσουν περισσότερο. Αυτά τα άτομα συνήθως νοσηλεύονται και στόχος των ειδικών είναι να αντιμετωπίσουν τα συμπτώματα μέχρι να υποχωρήσουν εντελώς.\nΠώς επηρεάζει την διάρκεια των συμπτωμάτων ο εμβολιασμός;\nΑκόμα και όταν είστε πλήρως εμβολιασμένοι κατά της covid-19 είναι ακόμη πιθανό να μολυνθείτε από τον κορωνοϊό. Όπως επισημαίνουν οι ειδικοί, κανένα εμβόλιο δεν είναι 100% αποτελεσματικό ενάντια στον ιό.\nΑυτό όμως, που κάνουν τα εμβόλια σε μεγάλο βαθμό είναι να σας προστατεύσει από την ανάπτυξη σοβαρών επιπλοκών από τον ιό, δυνητικά επικίνδυνων για την ζωή. Στην περίπτωση που κολλήσετε ενώ έχετε εμβολιαστεί, είναι πιθανό να μην έχετε καθόλου συμπτώματα.\nΈνα άλλο είναι ότι μπορεί να έχετε συμπτώματα, αλλά πιθανότατα θα είναι λιγότερο σοβαρά από ό, τι θα αντιμετωπίσουν τα άτομα που δεν είναι εμβολιασμένα, σύμφωνα με το CDC.\nΌσο για το πόσο θα διαρκέσουν τα συμπτώματά σας σε αυτήν την περίπτωση, οι ειδικοί δεν έχουν μια ξεκάθαρη εικόνα, δεδομένου ότι το ανοσοποιητικό σύστημα και η ανοσολογική απόκριση κάθε ατόμου είναι μοναδικά.


Δημιουργηθηκε στις 19 Ιουνίου 2018\tΚατηγορία: ΔΙΑΔΗΜΟΤΙΚΑ - ΠΕΡΙΦΕΡΕΙΕΣ\nΠρώτη και αδιαπραγμάτευτη προτεραιότητα του ΕΔΣΝΑ είναι πάντα η υγεία και η ασφάλεια των πολιτών, είτε πρόκειται για τη Φυλή είτε για το σύνολο της Αττικής.\nΓια τον σκοπό αυτό, ενεργεί συστηματικά υπερβαίνοντας γραφειοκρατικά εμπόδια, όπως έπραξε και στην περίπτωση της επιδημιολογικής έρευνας στις εγκαταστάσεις της Ο.Ε.Δ.Α. Φυλής και της γύρω περιοχής, της οποίας η ανάθεση υπεγράφη τον Δεκέμβριο του 2017, ικανοποιώντας έτσι ένα πάγιο αίτημα της τοπικής κοινωνίας.\nΤα πρώτα αποτελέσματα από το Εθνικό Κέντρο Έρευνας Φυσικών Επιστημών «Δημόκριτος» που μαζί με άλλους κορυφαίους επιστημονικούς φορείς, έχει αναλάβει να διεξάγει την επιδημιολογική έρευνα, εντόπισαν στην ευρύτερη περιοχή Ασπροπύργου υψηλή συγκέντρωση ολικού και εξασθενούς χρωμίου. Πρόκειται για ένωση του χρωμίου ιδιαίτερα επιβλαβή για την ανθρώπινη υγεία, που έχει χαρακτηριστεί τοξική και καρκινογόνα ακόμη και σε ελάχιστες ποσότητες. Ειδικότερα, οι επιστήμονες του «Δημόκριτου», συνέλεξαν δείγματα επιφανειακών και υπόγειων υδάτων που συλλέχθηκαν στις 4 και 16 Μαΐου στην προαναφερθείσα περιοχή, στα οποία εντοπίστηκε συγκέντρωση ολικού (520 μg/L) και εξασθενούς χρωμίου (510 μg/L) σε αντίθεση με όλα τα άλλα δείγματα.\nΟι μετρήσεις έγιναν σε δύο διαπιστευμένα εργαστήρια. Διευκρινίζεται πως η τιμή σε χρώμιο που ανιχνεύθηκε, αποδίδεται σε πρόσφατη παράνομη ρίψη αποβλήτων που προέρχονται κυρίως από βιομηχανικές μονάδες (βυρσοδεψία, βιομηχανίες παραγωγής χρωμάτων, επιμετάλλωση). Σημειωτέον πως η οριακή τιμή του ολικού χρωμίου που ορίζει η Οδηγία 98/83/ΕΚ του Ευρωπαϊκού Κοινοβουλίου για την ποιότητα του νερού ανθρώπινης κατανάλωσης (Υ.Α. 2600/2001 και Υ.Α. 38295/2007) είναι τα 50 μg/L. Παρά το γεγονός ότι το θέμα υπερβαίνει τις αρμοδιότητες του ΕΔΣΝΑ, ο σύνδεσμος καλεί όλους τους υπεύθυνους να αναλάβουν τις ευθύνες τους για ένα κρίσιμης σημασίας θέμα που αφορά τη δημόσια υγεία.\nΟ ΕΔΣΝΑ ως όφειλε αμέσως μόλις πήρε τα πρώτα αποτελέσματα από τον «Δημόκριτο», ενημέρωσε για τα ευρήματα τον Δήμο Ασπροπύργου και την αρμόδια Διεύθυνση της Περιφέρειας Αττικής. Η ποιότητα ζωής και η υγεία των πολιτών που ζουν ή εργάζονται στην Φυλή αλλά και ευρύτερα στη Δυτική Αττική, είναι τα αποκλειστικά κριτήρια δράσης του ΕΔΣΝΑ.\nΜαρία Καφετζή-Τσολακίδου, μια μεγάλη απώλεια\nΟ Σκουρλέτης «άδειασε» τον Παππά και η κόντρα τους μεγαλώνει


«ΑψURDISM». Η νέα, πρωτότυπη δουλειά της ομάδας Oper(Ο) - Theater Mag\nΘέλαμε να φτιάξουμε μια παράσταση σαν μια έκρηξη. Μια έκρηξη προσωπική, συναισθηματική και απελπισμένη. Μια έκρηξη συλλογική, αστεία, καυστική και τρομακτική. Μια κοινή εμπειρία μετά από την οποία κανένας δεν είναι ο ίδιος πια. Μια έκρηξη για την αλλαγή, για την ανάγκη, για την υπεράσπιση της ποίησης – του έρωτα -της τέχνης. Μια έκρηξη γεμάτη ελευθερία, γεμάτη οξυγόνο.\nΠιστεύουμε στο θέατρο. Το ζωντανό θέατρο. Αυτό με την κόκκινη, βελούδινη κουρτίνα. Δημιουργήσαμε ό,τι πιο κοντινό σε αυτό. Μια βιντεοσκοπημένη παράσταση δεν είναι μια παράσταση. Το AψURDISM είναι ό,τι πιο κοντινό μπορούμε να σκεφτούμε εμείς για παράσταση.\nΦέτος το καλοκαίρι τα τριαντάφυλλα είναι γαλάζια/ Μία λέξη και όλα σώζονται, μία λέξη και όλα χάνονται / Αυτό εδώ είναι μια παράσταση / Αυτή εδώ είναι η πραγματικότητα / Ή δεν είναι / Σταματήστε την κίνηση / Θα το πω πάλι / Να το πω πάλι; / Αυτό εδώ είναι μια όπερα / Το να ζεις και να παύεις να ζεις είναι λύσεις φανταστικές / Και τώρα όπως μας ζητήθηκε: Το ΑψURDISM είναι μια ψηφιακή παράσταση – παιχνίδι.\nΟ παίκτης επιλέγει τι θα βάλει στο κουτί στο κέντρο της σκηνής. Όταν το κουτί γεμίσει, θα ανατιναχτεί. Με την αισθητική του stop motion και της πρωτότυπης σύνθεσης σύγχρονης πειραματικής όπερας μετατρέπουμε το αίσθημα έκρηξης σε ένα καλλιτεχνικό παιχνίδι και ΧΑΑΧΑΧΑΧΑΧΑΧΧΑΑΧΑΧ / Φτάνει / Αηδίες / Παίξε/\nΗ ομάδα Οper(Ο) – www.opero.gr – δημιουργήθηκε το 2008 στην Αθήνα από την Εριφίλη Γιαννακοπούλου. Αποτελείται από έναν πυρήνα διακεκριμένων νέων καλλιτεχνών, διαφορετικών ειδικοτήτων -σκηνοθεσία, εικαστικά, μουσική σύνθεση, χορογραφία, sound design.\nΠρόκειται για μια από τις πρώτες ανεξάρτητες ομάδες στην Ελλάδα που ασχολήθηκε με την όπερα και το λυρικό θέατρο, αναζητώντας μια νέα, σύγχρονη γλώσσα σε αυτό το είδος θεάτρου. Aντιμετωπίζουν την όπερα σαν μια multimedia πλατφόρμα στην οποία συνυπάρχουν όλες οι μορφές της τέχνης, επανεξετάζουν τις ισορροπίες μεταξύ τους και αναζητούν μια νέα, σύγχρονη γλώσσα σε αυτό το είδος σκηνικής τέχνης.\nΣτόχος τους, η δημιουργία σύγχρονων παραστάσεων και θεατρικών εμπειριών που να απαντούν στον προβληματισμό τους, για τη θέση της όπερας και της τέχνης, στη σύγχρονη κοινωνία.\nH ψηφιακή παραγωγή επιχορηγείται από το Υπουργείο Πολιτισμού & Αθλητισμού\nΟ Τάκης Τζαμαργιάς, ο Οδυσσέας Παπασπηλιόπουλος, ο Γιώργος Παλούμπης, η Ζωή Χατζηαντωνίου, ο Θανάσης Ζερίτης, η Μαριάννα Κάλμπαρη και ο Λευτέρης Γιοβανίδης είναι ανάμεσα στους σκηνοθέτες που θα σκηνοθετήσουν παραστάσεις στο Δημοτικό Θέατρο Πειραιά τη σεζόν 2021-2022. (Φωτογραφία: Alex Kat).\nΔημοτικό Θέατρο Πειραιά: το θεατρικό πρόγραμμα για τη σεζόν 2021 – 2022\nΟ σκηνοθέτης Νίκος Διαμαντής παρουσιάζει στον ιερό τόπο της Δήλου την παράσταση «Εξαγωγή - Έξοδος, ένα θεατρικό ορατόριο για την ελπίδα και την καρτερία». (Φωτογραφίες: Σταύρος Χαμπάκης).\nΤο πρόγραμμα του Ωδείου Ηρώδου Αττικού για τη φθινοπωρινή περίοδο 2021


Avene Tolerance Control Baume Apaisant Restaurateur Καταπραϋντικό Βάλσαμο Αποκατάστασης 40ml | pharmcare.gr\nAvene Tolerance Control Baume Apaisant Restaurateur Καταπραϋντικό Βάλσαμο Αποκατάστασης 40ml\nκαταπραϋντικό baume για το υπερευαίσθητο, αντιδραστικό, μη ανεκτικό ή αλλεργικό δέρμα. ηρεμεί το δέρμα σε 30 δευτερόλεπτα και μειώνει με διάρκεια το αίσθημα δυσφορίας.\nΑυτή η υψηλής ανοχής φροντίδα Αποστειρωμένης Κοσμητολογίας® ανακουφίζει το δέρμα από το αίσθημα καύσου, τραβήγματος, μυρμηγκιάσματος και δυσφορίας. Χωρίς άρωμα, χωρίς συντηρητικά.\nΗΡΕΜΕΙ το δέρμα σε 30 δευτερόλεπτα χάρη στο κατοχυρωμένο με δίπλωμα ευρεσιτεχνίας εξαιρετικά καταπραϋντικό D-SensinoseTM.\nΕΝΥΔΑΤΩΝΕΙ για 24Ω.\nΑΠΟΚΑΘΙΣΤΑ το δερματικό φραγμό σε 48ω χάρη στην 100% βιομιμητική σύνθεσή της.\nKorff Hydra Energy C Moisturizing and Ani-Age Sorbet Face Cream Αντιγηραντική Κρέμα Προσώπου Για Κανονικές και Μικτές Επιδερμίδες 50ml


Όλοι οι εξοπλισμοί νερού είναι εδώ... - Παιχνίδια νερού :: Δωρο-επιταγή\nΕίστε εδώ: Αρχική Σελίδα »\tΠαιχνίδια νερού »\tΔωρο-επιταγή\nΚΩΔΙΚΟΣ (SKU): GIFTCARD\nE-mail παραλήπτη (προαιρετικό):\nΧαρίστε μια δωρο-επιταγή από το Aquastore και δώστε τη δυνατότητα στους δικούς σας ανθρώπους, να επιλέξουν το δώρο που τους αρέσει: κάθε μια μονάδα που θα τοποθετήσετε στην ποσότητα, έχει αξία 1 euro.\nΣυμπληρώστε την ποσότητα, με βάση το ποσό που θέλετε να δωρήσετε. Για παράδειγμα: εάν συμπληρώσετε το κουτί της ποσότητας με τον αριθμό 50, θα μεταφερθούν ως δωροεπιταγή 50 euro.\nΗ δωρο-επιταγή θα έρθει στο e-mail σας και στο e-mail του επιθυμητού παραλήπτη (προαιρετικό), με έναν κωδικό αριθμό (εκπτωτικό κουπόνι). Τοποθετώντας ο παραλήπτης αυτόν τον αριθμό, απο το κουπόνι, θα μπορεί να πάρει άμεσα την αξία του σε προϊόντα!\nΔώστε και εσείς τη δυνατότητα στους δικούς σας ανθρώπους, να επιλέξουν το δώρο τους...


Το βραβείο στον Σφακιανάκη – Sport24 Πάτρας\nΤο βραβείο στον Σφακιανάκη\nΟ Στέλιος Σφακιανάκης αναδείχθηκε πολυτιμότερος ποδοσφαιριστής της 33ης αγωνιστικής της Super League. Μάλιστα σήμερα το μεσημέρι, στα γραφεία του Ερασιτέχνη Παναιτωλικού, παρέλαβε το βραβείο του από τα χέρια του προέδρου του συλλόγου, Παναγιώτη Στεργίου.\n«Η επιλογή του κόσμου είναι ένα ευχάριστο γεγονός για μένα και μου δίνει ιδιαίτερη χαρά. Ο κόσμος είναι αυτός που δίνει τη δύναμη να προσπαθήσεις ακόμα περισσότερο και να τα δώσεις όλα για την ομάδα. Αυτό που θέλω είναι την Κυριακή να βρεθούμε όλοι στο γήπεδο, στο τελευταίο παιχνίδι της ομάδας. Να χαρούμε αυτό που πετύχαμε, γιατί ήταν μια πάρα πολύ δύσκολη χρονιά. Η παραμονή ήταν ο στόχος μας και είμαστε χαρούμενοι που τα καταφέραμε, δείχνοντας ότι μπορούσαμε να πάμε ακόμα πιο ψηλά. Το χειροκρότημα στο τελευταίο παιχνίδι, το θέλουμε όλοι . Και εγώ και οι συμπαίκτες μου» τόνισε ο πολύπειρος μέσος.\nΑπό την πλευρά του ο Παναγιώτης Στεργίου επεσήμανε: «Με χαρά απονέμουμε το βραβείο στον Στέλιο Σφακιανάκη, γιατί πρόσφερε πάρα πολλά σε μια δύσκολη χρονιά για τον Παναιτωλικό μας. Του ευχόμαστε να είναι πάντα γερός και δυνατός. Η φετινή παρουσία της ομάδας είναι κάτι που μας χαροποιεί όλους. Θέλουμε να εδραιωθεί στην κατηγορία που θωρούμε ότι είναι η φυσική της θέση. Έχει όλα τα εχέγγυα για να το πετύχει. Με τη διοίκηση που κάνει τα πάντα και ξεχωρίζει απ’ όλες τις άλλες σε πολλά πράγματα, με τη βοήθεια του κόσμου, με τη συμπαράσταση όλων μας, όχι μόνο θα εδραιωθεί στη Super League, αλλά θα κάνει την υπέρβαση φτάνοντας πολύ ψηλότερα».\nΠροηγούμενο άρθρο Επιτυχημένη η επέμβαση του Ρομέου\nΕπόμενο άρθρο Εγκατέλειψε την προπόνηση ο Μπούντιμιρ\nΦεύγει ο Μέξας, έρχεται ο Φλεβαράκης!\nΕπέστρεψε ο Ντε Γκούζμαν\nΑκούστε το παιχνίδι του Απόλλωνα με τον Χολαργό ζωντανά στον Sport24patras 104,1\nΠέτριτς: «Στη Λιέγη για αποτέλεσμα»\nΠρομηθέας: Η ζωή στον “κλειστό” όμιλο\nΟ Γιώργος Μπόγρης και τα αναγκαία πράγματα της ζωής του\nΝτέιμιαν Λίλαρντ: Αναδείχθηκε ομόφωνα MVP της “φούσκας”\nΜάντσεστερ Σίτι – Λιόν: Οι ενδεκάδες της αναμέτρησης


ΣΥΣΚΕΨΗ ΣΤΟ ΥΜΑ-Θ ΓΙΑ ΤΑ ΜΕΓΑΛΑ ΕΡΓΑ ΤΗΣ ΘΕΣΣΑΛΟΝΙΚΗΣ | Υ.ΜΑ.Θ.\nΑρχική Δελτία Τύπου ΣΥΣΚΕΨΗ ΣΤΟ ΥΜΑ-Θ ΓΙΑ ΤΑ ΜΕΓΑΛΑ ΕΡΓΑ ΤΗΣ ΘΕΣΣΑΛΟΝΙΚΗΣ\nΣΥΣΚΕΨΗ ΣΤΟ ΥΜΑ-Θ ΓΙΑ ΤΑ ΜΕΓΑΛΑ ΕΡΓΑ ΤΗΣ ΘΕΣΣΑΛΟΝΙΚΗΣ\nΜετά απο πρόταση του Υπουργού Μακεδονίας-Θράκης κ. Νίκου Τσιαρτσιώνη θα ονομάζεται “Μακεδονικό” το Μετρό της πόλης\nΣύσκεψη για τα μεγάλα έργα υποδομών της Θεσσαλονίκης πραγματοποιήθηκε, το πρωί της Παρασκευής 11 Φεβρουαρίου 2005, στο ΥΜΑ-Θ, με τη συμμετοχή του Υπουργού Μακεδονίας – Θράκης κ. Νίκου Τσιαρτσιώνη, του Υπουργού Περιβάλλοντος Χωροταξίας & Δημοσίων Έργων κ. Γιώργου Σουφλιά, του Γενικού Γραμματέα του ΥΜΑ-Θ καθηγητή Λουκά Ανανίκα, του Νομάρχη Θεσσαλονίκης κ. Παναγιώτη Ψωμιάδη και του Δημάρχου Θεσσαλονίκης κ. Βασίλη Παπαγεωργόπουλου.\nΕπί τάπητος τέθηκαν τα χρονοδιαγράμματα των μεγάλων έργων της Θεσσαλονίκης (μετρό, υποθαλάσσια αρτηρία, αεροδρόμιο), ενώ ανακοινώθηκε ότι σε δεκαπέντε ημέρες, κλιμάκιο επιστημόνων του ΥΠΕΧΩΔΕ θα επισκεφτεί τη Θεσσαλονίκη για τη συνολική καταγραφή όλων των υπόλοιπων έργων μικρότερης κλίμακας που έχει ανάγκη ο Νομός Θεσσαλονίκης.\nΣτη σύσκεψη, μετά από πρόταση του κ. Τσιαρτσιώνη, η οποία έγινε ομόφωνα αποδεκτή, αποφασίστηκε το μετρό της Θεσσαλονίκης να ονομαστεί «Μακεδονικό Μετρό».\nΑμέσως μετά τη σύσκεψη, ο Υπουργός Μακεδονίας – Θράκης δήλωσε: «Ο Υπουργός Περιβάλλοντος, Χωροταξίας και Δημοσίων Έργων κ. Σουφλιάς επισκέφτηκε το Υπουργείο μας, προκειμένου να εξεταστούν όλα τα χρονοδιαγράμματα εκτέλεσης των μεγάλων έργων. Με ακρίβεια ωρολογίου ο κ. Σουφλιάς επανέλαβε τις ακριβείς ημερομηνίες για τις οποίες είχε δεσμευθεί και το καλοκαίρι σε μια παρόμοια σύσκεψη. Έτσι, λοιπόν, τα τρία μεγάλα έργα δρομολογούνται με χρονικό ορίζοντα έναρξης υλοποίησής τους τον Οκτώβριο του 2005. Αυτά τα μεγάλα έργα είναι η υποθαλάσσια αρτηρία, το μετρό και η προέκταση του αεροδρομίου, όπου και εκεί, μέχρι τον Σεπτέμβριο – Οκτώβριο, θα έχουμε εγκατάσταση του εργολάβου.\nΕίναι ακριβής η στόχευση αυτή όπως είχε εξαγγελθεί και πέρυσι καθώς είναι μηδενική η ανοχή αυτής της κυβέρνησης σε ό,τι αφορά τις ημερομηνίες και τις εξαγγελίες για την εκτέλεσή τους. Συνεπώς, φεύγει ένα μεγάλο “βάρος” από τη Θεσσαλονίκη. Τα τρία μεγάλα έργα δρομολογούνται. Παράλληλα, μέσα σε δεκαπέντε μέρες, θα έχουμε ένα κλιμάκιο ειδικών επιστημόνων του ΥΠΕΧΩΔΕ, το οποίο συμφωνήθηκε να έρθει εδώ, για να σχεδιάσουμε το χάρτη των μικρών έργων που απαιτούνται στο Νομό Θεσσαλονίκης».\nΑπό την πλευρά του ο κ. Σουφλιάς ανέφερε μεταξύ άλλων: «Είχαμε μια καλή συνεργασία με τον Υπουργό Μακεδονίας – Θράκης, με τον Δήμαρχο και τον Νομάρχη. Συζητήσαμε όλα τα θέματα, μικρά και μεγάλα, που αφορούν τις υποδομές της ευρύτερης περιοχής της Θεσσαλονίκης. Το πρώτο είναι το μετρό, το μεγαλύτερο δημόσιο έργο που θα κατασκευαστεί στην Ελλάδα τα επόμενα χρόνια, το οποίο -ύστερα από πρόταση του κυρίου Τσιαρτσιώνη, την οποία αποδέχθηκα- θα το ονομάσουμε “Μακεδονικό Μετρό”. Θα είναι έτοιμο μέσα σε έξι με εξίμισι χρόνια και θα είναι σαφώς πιο σύγχρονο απ’ ό,τι είναι το μετρό Αθηνών» και τόνισε: «Θέλω, ως υπεύθυνος Υπουργός για τα έργα αυτά, να πω ότι η περίοδος των καθυστερήσεων και των υποσχέσεων έχει τελειώσει. Από εδώ και πέρα δεν θα επαναληφθούν οι καθυστερήσεις του παρελθόντος».\nΟ Νομάρχης Θεσσαλονίκης κ. Παναγιώτης Ψωμιάδης τόνισε μεταξύ άλλων: «Είναι θετικό ότι τα χιλιοειπωμένα μεγάλα έργα της Θεσσαλονίκ, διά στόματος του κυρίου Σουφλιά, ξεκινούν τους επόμενους μήνες. Όμως στη Θεσσαλονίκη έχουμε δεκάδες ακόμα μικρά ή μεγάλα προβλήματα που έπρεπε ήδη να έχουν λυθεί».


«Μάγεψε» την Ευρώπη ο Σιαλμάς! | Onsports.gr\nhome ΠοδόσφαιροFootball League«Μάγεψε» την Ευρώπη ο Σιαλμάς! Κοινοποιήστε\n«Μάγεψε» την Ευρώπη ο Σιαλμάς!\tΣυντάκτης: Παναγιώτης Τζαμπαζλής Δημοσίευση: Δευτέρα, 06 Ιουνίου 2011 15.07\nΗ αγγλική «Guardian» ανέδειξε τα καλύτερα τέρματα της φετινής σεζόν και ανάμεσα σε αυτά είναι και του Δημήτρη Σιαλμά, απέναντι στον Εθνικό Αστέρα με την φανέλα του ΠΑΣ Γιάννενα.\tΝτέγιαν Στάνκοβιτς, Φρέντι Γκουαρίν, Έντισον Καβάνι, Λιονέλ Μέσι και… Δημήτρης Σιαλμάς! Θα αναρωτιέστε τι σχέση έχουν μεταξύ τους αυτοί οι ποδοσφαιριστές. Και όμως ο ποδοσφαιριστής του ΠΑΣ Γιάννινα κοντράρεται με αυτά τα μεγάλα αστέρια του Ευρωπαϊκού ποδοσφαίρου για την ανάδειξη του καλύτερου γκολ της σεζόν.\nΣε μία από τις τελευταίες αγωνιστικές της κανονικής διάρκειας της Football League, στην αναμέτρηση του ΠΑΣ Γιάννινα με τον Εθνικό Αστέρα, ο Δημήτρης Σιαλμάς που βρίσκεται στο στόχαστρο της ΑΕΚ, με ένα ανάποδο ψαλίδι «μάγεψε» όλη την Ευρώπη.\nΜέχρι στιγμής στον διαγωνισμό βρίσκεται στην 5η θέση… Απολαύστε για ακόμα μία φορά το πανέμορφο γκολ του Έλληνα επιθετικού.\tΚατηγορία: Football League


Κόσμος - Οι ειδήσεις της ημέρας - 08/05/2020 | Sputnik Ελλάδα\n15:59 03 ΙΟΥΝΙΟY 2020\nΠώς γιορτάζει η Ευρώπη την επέτειο της νίκης κατά του Ναζισμού - Βίντεο, φωτογραφίες\nΗ πανδημία κορονοϊού ανάγκασε τους πολίτες στις περισσότερες από τις χώρες που συμμετείχαν στην ήττα της ναζιστικής Γερμανίας να μείνουν σπίτι και να παραλείψουν τους εορτασμούς.\nΣυρία: Επίθεση από τρομοκρατική οργάνωση σε δύο περιοχές της Ιντλίμπ\nΣε ακόμα δύο επιθέσεις σε περιοχές της Ιντλίμπ προχώρησε η τρομοκρατική οργάνωση Χαγιάτ αλ-Σαμ, σύμφωνα με το υπουργείο Άμυνας της Ρωσίας.\nΒουρ στη θάλασσα: Χελωνάκια σκάνε από τ' αβγό και τρέχουν στον ωκεανό - Βίντεο\nΣτο παρακάτω συγκλονιστικό βίντεο μπορούμε να παρακολουθήσουμε την αφετηρία μιας Οδύσσειας. Μικρά θαλάσσια χελωνάκια εκκολάπτονται, τρέχουν στην άμμο, βουτούν στη θάλασσα και ξεκινούν το γεμάτο κινδύνους ταξίδι τους στον ωκεανό.\nΟρειβάτης σε καραντίνα σκαρφαλώνει στην κουζίνα της - Βίντεο\nΜια ορειβάτης έμεινε κλεισμένη στο σπίτι των γονιών της κατά τη διάρκεια της καραντίνας για τον κορονοϊό. Αυτό όμως δεν την εμπόδισε να συνεχίσει το σκαρφάλωμα, στην κουζίνα κι όχι μόνο.\nΚυβερνήτης Νέας Υόρκης: Νεκρός πεντάχρονος από νόσο που πιθανόν συνδέεται με τον κορονοϊό\nΣύμφωνα με τον Άντριου Κουόμο, ο αριθμός των ασθενών με κορονοϊό στη Νέα Υόρκη έχει μειωθεί στο χαμηλότερο επίπεδο των τελευταίων έξι εβδομάδων.\nΛευκός Οίκος: Το FBI ενδέχεται να κατασκεύασε κατηγορίες κατά του Φλιν\nΤο FBI ενδέχεται να κατασκεύασε κατηγορίες εναντίον του πρώην σύμβουλου Εθνικής Ασφάλειας του Αμερικανού προέδρου Ντόναλντ Τραμπ, Μάικλ Φλιν, σύμφωνα με τον Λευκό Οίκο.\nΑγελάδα το έσκασε από φάρμα και βούτηξε σε πισίνα - Βίντεο\nΤρεις αγελάδες το έσκασαν από παχνί στην Αλαμπάμα των ΗΠΑ κι ενώ οι δύο πιάστηκαν εύκολα, η τρίτη έτρεξε προς την ελευθερία κι έκανε και μια βουτιά στην πισίνα.\nΗ πιο τυχερή πάπια στον κόσμο: Περνάει τον δρόμο με τα παπάκια της κι έρχεται αμάξι - Βίντεο\nΟι πάπιες και ειδικότερα τα παπάκια είναι από τα πιο αξιολάτρευτα πουλάκια στον πλανήτη. Αν κι εσείς το πιστεύετε, καλύτερα να μη δείτε το παρακάτω βίντεο.\nΠτήσεις από Φρανκφούρτη για Αθήνα ξεκινά στις 18 Μαΐου η Lufthansa\nΑπό την μεθεπόμενη Δευτέρα θα ξεκινήσουν πάλι οι πτήσεις της Lufthansa από την Φρανκφούρτη με προορισμό την ελληνική πρωτεύουσα.\nΟ Τραμπ αρνείται ότι ενορχήστρωσε επιδρομή κατά του Μαδούρο: «Δεν θα έστελνα μια μικρή ομάδα»\nΈνας από τους δύο Αμερικανούς πολίτες που συνελήφθησαν στη Βενεζουέλα παραδέχτηκε ότι εργάστηκε για μια ιδιωτική αμερικανική στρατιωτική εταιρεία με την επωνυμία Silvercorp USA, με σκοπό την απαγωγή του προέδρου της Βενεζουέλας, Νικολάς Μαδούρο.\nΈως 15 Ιουνίου ο περιορισμός μετακινήσεων προς την Ε.Ε. των πολιτών τρίτων χωρών\nΠαρατείνεται έως τις 15 Ιουνίου ο περιορισμός μετακινήσεων πολιτών τρίτων χωρών προς την Ε.Ε., που δεν ισχύει για τους πολίτες της Ε.Ε., για τους πολίτες των κρατών Σένγκεν που δεν είναι μέλη της Ε.Ε. και για τους υπηκόους τρίτων χωρών που είναι επί μακρόν διαμένοντες στην Ε.Ε. εάν επιστρέφουν σπίτι τους.\nΤουρκία: 48 νεκροί και σχεδόν 2.000 νέα κρούσματα κορονοϊού σήμερα\nΟ κορονοϊός εξαπλώνεται με ραγδαίους ρυθμούς στη γειτονική Τουρκία, με τους αριθμούς των νεκρών και των κρουσμάτων να παρουσιάζουν άνοδο.\nΈχει τον ρυθμό μέσα του: Σκύλος ακούει Κάιλι Μινόγκ και λικνίζεται με φοβερό στιλ - Βίντεο\nΚάποιοι άνθρωποι έχουν γεννηθεί με τον ρυθμό μέσα τους. Το ίδιο και κάποια ζώα, όπως και ο παρακάτω σκυλάκος, που χορεύει με ανυπέρβλητο στιλ.\nΤομ Κρουζ κι Έλον Μασκ ετοιμάζονται να γυρίσουν την 1η ταινία στο διάστημα\nΟ ιδρυτής της Tesla και της SpaceX, Έλον Μασκ, και ο Αμερικανός ηθοποιός, Τομ Κρουζ, συνεργάζονται αυτή την περίοδο για ένα μοναδικό εγχείρημα: το γύρισμα μιας ταινίας στο διάστημα.\nΙταλία: Ξεπέρασαν τους 30.000 οι νεκροί από κορονοϊό – Λιγότερα τα νέα κρούσματα\nΟι θάνατοι στην Ιταλία, οι οποίοι αποδίδονται σε επιπλοκές που συνδέονται με τον νέο κορονοϊό, ξεπέρασαν τους 30.000, βάσει των επίσημων στοιχείων.\nΗΠΑ: Βοηθός του Μάικ Πενς βρέθηκε θετικός στον κορονοϊό\nΤα επιβεβαιωμένα κρούσματα κορονοϊού στις ΗΠΑ ξεπερνούν τα 1,2 εκατομμύρια, ενώ οι νεκροί ανέρχονται σε περισσότερους από 75.700, σύμφωνα με στοιχεία του Πανεπιστημίου Τζονς Χόπκινς.\nΑρκούδα-μπουκαδόρος: Σκαρφάλωσε σε μπαλκόνι, έσπασε το τζάμι και μπήκε στο σπίτι - Βίντεο\nΟι κάτοικοι του Καλιάνο στην περιοχή Τρεντίνο της Ιταλίας πήραν μεγάλη τρομάρα το βράδυ της 5ης Μάη. Μια αρκούδα βιντεοσκοπήθηκε να σκαρφαλώνει στον πρώτο όροφο πολυκατοικίας.\nΠετεινός-τραμπούκος: Η αστυνομία καταζητεί κόκορα επειδή τρομοκρατεί πελάτες τραπεζών\nΗ αστυνομία στο Γουόκερ της Λουιζιάνα των ΗΠΑ, προσπαθεί να συλλάβει έναν «τρομοκράτη» κόκορα, που έχει στο σβέρκο του πολλές επιθέσεις κι εγκλήματα ενάντια σε πελάτες τραπεζών.\nΕπικοινωνία Πούτιν - Σι για την 75η επέτειο της νίκης στον Β' Παγκόσμιο Πόλεμο\nΟ πρόεδρος της Ρωσίας, Βλαντίμιρ Πούτιν, και ο Κινέζος ομόλογός του, Σι Τζινπίνγκ, είχαν τηλεφωνική επικοινωνία την Παρασκευή, σύμφωνα με κινεζικά μέσα ενημέρωσης.\nΟργισμένη απάντηση της Κίνας στον Τραμπ για τον κορονοϊό\nΟ Ντόναλντ Τραμπ, σήμερα, υποστήριξε εκ νέου τη θεωρία του ότι ο κορονοϊός «ξέφυγε» από το Ινστιτούτο Ιολογίας της Γουχάν στην Κίνα.\n03/06 15:56 Πάπας Φραγκίσκος: Δεν μπορούμε να ανεχθούμε τον ρατσισμό – Τραγικό συμβάν ο θάνατος του Φλόιντ\n03/06 15:56 Λιβύη: Συνομιλίες Μόσχας και GNA με φόντο την κατάπαυση του πυρός\n03/06 15:53 Ολυμπιακός: Πρώτη προπόνηση του Σπανούλη μετά τον τραυματισμό του\n03/06 15:40 Τι καιρό θα κάνει το τριήμερο του Αγίου Πνεύματος - Χάρτες\n03/06 15:34 Γεωτρήσεις στα έξι μίλια: Οι επόμενες κινήσεις απέναντι στην Τουρκία - Τι σχεδιάζει η Αθήνα


Πέθανε, σε ηλικία 81 ετών, ο Τόλης Βοσκόπουλος - Ανεξάρτητος\nΠέθανε, σε ηλικία 81 ετών, ο Τόλης Βοσκόπουλος\nΑύριο, Τετάρτη η κηδεία του σπουδαίου λαϊκού τραγουδιστή\nΜε απόφαση του δημάρχου Αθηναίων, Κώστα Μπακογιάννη, η κηδεία του Τόλη Βοσκόπουλου, θα πραγματοποιηθεί τιμής ένεκεν και με δημοτική δαπάνη, την Τετάρτη στις 3 το μεσημέρι, στο Α’ Νεκροταφείο.\nΣυλλυπητήριο μήνυμα της Υπουργού Πολιτισμού και Αθλητισμού Λίνας Μενδώνη: «Για την απώλεια του Τόλη Βοσκόπουλου, εκφράζω τα θερμά μου συλλυπητήρια στην Άντζελα Γκερέκου και στην κόρη τους Μαρία, καθώς και στους πολυάριθμους φίλους του. Σε μια πλούσια, δημιουργική καριέρα πολλών δεκαετιών, ο Τόλης Βοσκόπουλος ευτύχησε να εκτιμηθεί από τους συναδέλφους του και να λατρευτεί από το κοινό. Υπήρξε ένα γνήσιο λαϊκό είδωλο, ένας ταλαντούχος, ευφυής ερμηνευτής, που δημιούργησε ένα διαφορετικό, ιδιαίτερο είδος ψυχαγωγίας στην πίστα. Με τη θεατρική παιδεία που είχε, με το μουσικό του χάρισμα, το οποίο μοιράστηκε, γράφοντας πολλά επιτυχημένα τραγούδια και για άλλους τραγουδιστές, καθώς και με τις κινηματογραφικές του εμφανίσεις, ο Τόλης Βοσκόπουλος ήταν το πρόσωπο που άλλαξε τον τρόπο παρουσίασης του λαϊκού τραγουδιού, δίνοντας σε αυτό τη λάμψη του θεάματος. Το αποτύπωμα που αφήνει στην ιστορία της νεότερης λαϊκής μουσικής είναι ξεχωριστό και μοναδικό».\nΣυλλυπητήριο μήνυμα του Υφυπουργού Πολιτισμού και Αθλητισμού Νικόλα Γιατρομανωλάκη: «Ο θάνατος του Τόλη Βοσκόπουλου σηματοδοτεί ένα τέλος εποχής. Αυτός ο ξεχωριστός καλλιτέχνης που λατρεύτηκε από το κοινό όσο λίγοι, από τους πιο δημοφιλείς καλλιτέχνες για πάνω από 50 χρόνια σφράγισε το ελληνικό τραγούδι. Η ιδιαίτερη παρουσία του και η ερμηνευτική του δεινότητα σε συνδυασμό με την φωνή και το ταλέντο του τον έκαναν να ξεχωρίσει αμέσως και να καθιερωθεί ως μοναδικός. Μια από τις πλέον αναγνωρίσιμες φωνές αλλά και ένας άνθρωπος με βαθιά ευγένεια και ποιότητα που του χάρισαν τον τίτλο του “πρίγκιπα”. Θερμά συλλυπητήρια στην σύζυγο του, Άντζελα Γκερέκου και στην οικογένειά του, σε όλους τους οικείους του και στους αναρίθμητους φίλους και θαυμαστές του».\nΠροηγούμενο άρθροΜΑRΚΕΤ ΙΝ Σε λειτουργία το νέο σούπερ μάρκετ στην Ανατολή\nΕπόμενο άρθροΣΤΑΥΡΟΣ ΚΑΛΟΓΙΑΝΝΗΣ – Ζητά επιτάχυνση των ΕΠΜ σε περιοχές Natura


4 αυτοκτονίες για οικονομικούς λόγους σε 48 ώρες - e-synews.gr\nΤετάρτη, 28 Ιουλίου, 2021, 2:25 ΜΜ\nΑρχική Κοινωνία ΑΠΑΓΟΡΕΥΣΗ ΚΥΚΛΟΦΟΡΙΑΣ 4 αυτοκτονίες για οικονομικούς λόγους σε 48 ώρες\nTα τελευταία λόγια τραγικού πατέρα που κρεμάστηκε στο δωμάτιό του! “Δεν αντέχω άλλο. Δεν έχω δουλειά εδώ και καιρό. Δεν μπορώ να τρώω κάθε μέρα μακαρόνια και φασόλια. Δεν αντέχω να ζω σαν ζητιάνος και να πηγαίνω να με ταΐζει η Εκκλησία. Δεν έχω ούτε ένα ευρώ για τσιγάρα. Συγνώμη γι’ αυτό που κάνω. Δεν υπάρχει ελπίδα”.\nΠα.06-Νοέ11-2020 - 19:26\n“Δεν αντέχω άλλο. Δεν έχω δουλειά εδώ και καιρό. Δεν μπορώ να τρώω κάθε μέρα μακαρόνια και φασόλια. Δεν αντέχω να ζω σαν ζητιάνος και να πηγαίνω να με ταΐζει η Εκκλησία. Δεν έχω ούτε ένα ευρώ για τσιγάρα. Συγνώμη γι’ αυτό που κάνω. Δεν υπάρχει ελπίδα”. (σ.σ. ΑΧ ΚΑΙ ΟΜΩΣ ΥΠΑΡΧΕΙ ΑΛΛΑ ΔΕΝ ΣΤΟ ΕΙΠΑΝ ΤΑ ΚΑΝΑΛΙΑ,… ΓΙΑΤΙ;;; ΣΟΥ ΕΙΠΑΝ ΠΟΤΕ ΚΑΤΙ ΓΙΑ ΤΟ ΚΑΛΟ ΣΟΥ ΤΑ ΚΑΝΑΛΙΑ;; ΠΕΡΑ ΑΠΟ ΔΙΑΡΚΗ ΤΡΟΜΟΛΑΓΝΕΙΑ;;; ΛΕΓΕΤΑΙ Ε.ΣΥ. ΕΛΛΗΝΩΝ ΣΥΝΕΛΕΥΣΙΣ, ΓΙΑΤΙ ΔΕΝ ΣΤΟ ΛΕΝΕ ΟΜΩΣ ΕΚΤΟΣ ΑΠΟ ΤΗΝ ΛΑΣΠΗ ΠΟΥ ΤΗΣ ΡΙΧΝΟΥΝ;; ΕΨΑΞΕΣ ΠΟΤΕ;; ΑΝΑΡΩΤΗΘΗΚΕΣ;… ΕΧΕΙΣ ΤΕΡΑΣΤΙΟ ΠΛΟΥΤΟ ΚΑΙ ΣΤΟΝ ΚΡΥΒΟΥΝ!!! ΨΑΞΕ ΜΑΘΕ ΖΗΤΑ ΚΑΙ ΔΕΣ ΑΠΟΔΕΙΞΕΙΣ ΣΕ ΓΡΑΦΕΙΑ Ε.ΣΥ. ΕΙΝΑΙ ΜΟΝΟΔΡΟΜΟΣ ΟΣΟ ΑΡΓΕΙΣ ΣΟΥ ΚΟΣΤΙΖΕΙ ΚΑΙ ΚΟΣΤΙΖΕΙ ΣΕ ΟΛΟΥΣ ΜΑΣ ΑΚΡΙΒΌΤΕΡΑ..\n[ ARTI news / Ελλάδα / 28.07.20 ]\nΠΡΩΤΟΦΑΝΗΣ ΑΠΟΘΑΡΡΥΝΣΗ ΓΙΑ ΤΗΝ ΔΙΕΚΔΙΚΗΣΗ ΤΟΥ ΔΙΚΑΙΟΥ, ΜΕΣΑ ΣΕ ΝΟΜΟ. ΜΙΛΑΜΕ ΓΙΑ ΜΙΑ ΝΕΑ…\nΠΡΟΤΑΣΕΙΣ ΒΙΒΛΙΩΝ ΓΙΑ ΤΙΣ ΕΒΔΟΜΑΔΕΣ ΚΑΡΑΝΤΙΝΑ ΤΟΥ LOCKDOWN:\nΠροηγούμενο άρθροLockdown Τα μέτρα που θα ισχύσουν από το Σάββατο – Όλα όσα πρέπει να γνωρίζετε\nΕπόμενο άρθρο850 ΔΙΣ ΔΑΝΕΙΣΜΟΣ ΣΤΟΝ ΙΣΟΛΟΓΙΣΜΟ ΚΑΙ ΑΠΟΛΟΓΙΣΜΟ ΤΟΥ ΚΡΑΤΟΥΣ


Micro Kickboard® Monster Interchangable Volcanic Grey - ΤΥΠΟΣ SCOOTER - ΕΦΗΒΙΚΑ / ΕΝΗΛΙΚΩΝ\nMicro Kickboard® Monster Interchangable Volcanic Grey\nΚατάλληλο για ενήλικες και παιδιά από 10 ετών Υβριδικό τιμόνι που μετατρέπεται από T-Bar σε Joystick και αντίστροφα! Το απόλυτο Kickboard® για αγόρια Πατενταρισμένη, εύκαμπτη σανίδα τριών στρωμάτων από flexiglass και ξύλο Εντυπωσιακοί, έξτρα fatty τροχοί 100mm για καλύτερα κρατήματα Μοναδικό Volcanic Grey φινίρισμα Στρίβει με το βάρος του σώματος προσφέροντας μοναδική αίσθηση surfing στον δρόμο Εξελιγμένο σύστημα αναδίπλωσης τιμονιού για εύκολη μεταφορά Σκελετός από 100% ανθεκτικό αλουμίνιο Αντοχή βάρους έως και 110kg Ρυθμιζόμενη σκληρότητα στρέψης ανάλογα με το βάρος του αναβάτη Ρυθμιζόμενο ύψος τιμονιού Πατενταρισμένη Ελβετική σχεδίαση\n“Ουάου!” Αυτό θα είναι το επιφώνημα που θα ακούσετε από οποιονδήποτε που θα δει για πρώτη φορά το Kickboard® Monster. Και είναι μια απόλυτα δικαιολογημένη αντίδραση αφού αυτό το μοντέλο της Micro® είναι πραγματικά εντυπωσιακό.\nΤο Kickboard® Monster διαθέτει τρεις έξτρα πλατιούς τροχούς 100mm που προσφέρουν aggressive εμφάνιση αλλά και καλύτερα κρατήματα στις στροφές.\nΜε δύο τροχούς μπροστά και έναν πίσω, το Kickboard® Monster επιτρέπει στον αναβάτη να στρίβει κλίνοντας με το βάρος του δεξιά και αριστερά, δίνοντας την αίσθηση του surf στον δρόμο και χαρίζοντας ταυτόχρονα μοναδική σταθερότητα και ασφάλεια.\nΑξιολογείτε:Micro Kickboard® Monster Interchangable Volcanic Grey


All Star Game: Πλησιάζει η μεγάλη στιγμή για τον Γιάννη Αντετοκούνμπο! - CNN.gr\nAll Star Game: Πλησιάζει η μεγάλη στιγμή για τον Γιάννη Αντετοκούνμπο!\nΚυριακή, 18 Φεβρουαρίου 2018 08:15\nEPA/RONALD MARTINEZ/GETTY IMAGES/POOL/ΑΠΕ-ΜΠΕ\nΟι φίλοι του μπάσκετ ανυπομονούν για το ξενύχτι της 19ης Φεβρουαρίου. Στις 3:00 τα ξημερώματα Καθαράς Δευτέρας θα διεξαχθεί στο "Staples Center" του Λος Άντζελες η «γιορτή» του μπάσκετ, το 67ο All Star Game του ΝΒΑ.\nΟι περσινοί «άθλοι» του Greek Freak\nΟ "Giannis" έγινε πέρυσι ο νεότερος μη Αμερικανός μπασκετμπολίστας που αγωνίστηκε βασικός σε All Star και ο πρώτος Έλληνας που συμμετείχε στη «γιορτή» του ΝΒΑ.\nΜάλιστα, στην «παρθενική» συμμετοχή του σε All Star φρόντισε να... αποζημιώσει όσους τον εμπιστεύθηκαν με την ψήφο τους, «φορτώνοντας» το καλάθι της Δύσης με 30 πόντους, συγκομιδή που τον ανέδειξε πρώτο σκόρερ της Ανατολής.\nΠαράλληλα, έγινε πέρυσι ο πρώτος μη Αμερικανός παίκτης που ψηφίζεται βασικός στην «παρθενική» συμμετοχή του σε All Star και τελειώνει με ρεκόρ παραγωγικότητας! Επίσης, έγινε ο τρίτος παίκτης στην Ιστορία των All Star, μετά τον Τομ Τσέιμπερς (All Star 1987, 34π.), που σημειώνει 30άρα στην πρώτη συμμετοχή του σε All Star ως βασικός, «πιάνοντας» στη δεύτερη θέση τον ανεπανάληπτο Τζούλιους Έρβινγκ (All Star 1977, 30π.).\nΣυνολικά, ο Αντετοκούνμπο είχε στην 66η γιορτή του ΝΒΑ 30 πόντους (14/16 δίποντα, 0/1 τρίποντο, 2/2 βολές, 6ρ., 3κλ. σε 23΄ συμμετοχής), αλλά δεν κατάφερε να αποτρέψει την ήττα της Ανατολής από τη Δύση με 182-192, η οποία θριάμβευσε για τρίτη διαδοχική χρονιά.\nΣτα highlight της βραδιάς; Η στιγμή στα πρώτα λεπτά της τρίτης περιόδου, όταν ο Στεφ Κάρι βλέποντας τον "Greek Freak" να διασχίζει το παρκέ... ξάπλωσε για να προστατευτεί, με τον Αντετοκούνμπο να ίπταται από πάνω του και να καρφώνει με δύναμη στο καλάθι.\nΠροπονητής: Ντουέιν Κέισι (Ράπτορς)\nΠροπονητής: Μάικ Ντ` Αντόνι (Ρόκετς)\nΝτεΜάρκους Κάζινς (Πέλικανς- αντικαταστάθηκε από τον Πολ Τζορτζ των Θάντερ), Κέβιν Λοβ (Κλίβελαντ- αντικαταστάθηκε από τον Γκόραν Ντράγκιτς των Χιτ), Τζον Ουόλ (Ουίζαρντς- αντικαταστάθηκε από τον Αντρέ Ντράμοντ των Πίστονς), Κρίσταπς Πορζίνγκις (Νικς- αντικαταστάθηκε από τον Κέμπα Ουόκερ των Χόρνετς).\nΣΠΟΡ\t· ΓΙΑΝΝΗΣ ΑΝΤΕΤΟΚΟΥΝΜΠΟ\t· GIANNIS\t· GREEK FREAK\t· NBA\t· ALL STAR GAME\t· ΜΠΑΣΚΕΤ\nΠανελλήνιες 2021-Νέα Ελληνικά ΕΠΑΛ : «Η τελευταία κούρσα» και αθλητές «αιχμάλωτοι της επιτυχίας»


HELLAS - S C I E N C E & T E C H N O L O G Y : Απριλίου 2015\nΟι ισχυρισμοί αστροβιολόγου και τα «πυρά» συναδέλφων του\nΕξωγήινοι στη στρατόσφαιρα;\nΒρετανός επιστήμονας υποστηρίζει ότι ανακάλυψε εξωγήινους μικροοργανισμούς σε απόσταση μόλις 40 χλμ. πάνω από τη Γη!\nΕπανήλθε η εμπορική ονομασία – Ξεκίνησε απ’ τα γενόσημα, αλλά θα επεκταθεί\nΜπαίνοντας κανείς στο site της ηλεκτρονικής συνταγογράφησης ενημερώνεται ότι επανέρχεται η συνταγογράφηση με εμπορική ονομασία υπό τη μορφή πρότασης, η οποία αφορά – για την ώρα – μόνο τα γενόσημα. Συγκεκριμένα, όπως αναφέρει η εν λόγω ανακοίνωση από «Δευτέρα 27/4/2015 ενεργοποιείται στην εφαρμογή της Ηλεκτρονικής Συνταγογράφησης η πρόταση εμπορικής ονομασίας σε γενόσημα φάρμακα στην εμφάνιση και εκτύπωση συνταγής. Η πρόταση της εμπορικής ονομασίας δεν αποτελεί «Συνταγογράφηση με Εμπορική Ονομασία» και επομένως δεν προσμετρείται στο 15% της αξίας συνταγογράφησης με εμπορική ονομασία του ιατρού.\nΗ βασική πράξη της σκέψης μπορεί να τροφοδοτεί την ανάπτυξη των θανατηφόρων καρκίνων του εγκεφάλου, σύμφωνα με όσα υποστηρίζει μια νέα έρευνα.\nΕπιστήμονες από τη σχολή Ιατρικής του πανεπιστημίου Στάνφορντ στις ΗΠΑ ανακάλυψαν ότι, τα υψηλού βαθμού γλοιώματα -ο πιο θανατηφόρος τύπος καρκίνου του εγκεφάλου- αυξάνουν το μέγεθός τους «καταλαμβάνοντας» τη διαδικασία της δημιουργίας σκέψεων.\nΤΟ ΞΕΡΑΤΕ; Έτσι μπορείτε να δείτε τους ΚΩΔΙΚΟΥΣ ΠΡΟΣΒΑΣΗΣ πίσω από τις τελίτσες...\nΚαμιά φορά μπορεί να συμβεί να ξεχάσετε τον κωδικό πρόσβασης ή τους κωδικούς (passwords) που χρησιμοποιείτε...\nΒέβαια γνωρίζετε ότι υπάρχουν αποθηκευμένοι στο πρόγραμμα περιήγησης σας…\nΚινέζοι επιστήμονες, για πρώτη φορά στον κόσμο, ανέφεραν ότι τροποποίησαν γενετικά τα γονιδιώματα ανθρώπινων εμβρύων, αν και όχι με ιδιαίτερη επιτυχία. Ήταν θέμα χρόνου κάποιος να το κάνει (ή να το παραδεχτεί ανοιχτά), παρά τις πάμπολλες ενστάσεις από άποψη βιοηθικής.\nΑν και ο στόχος είναι να θεραπευθούν γενετικές παθήσεις, άλλοι επιστήμονες θεωρούν ότι οι Κινέζοι ερευνητές παραβίασαν τα όρια της δεοντολογίας. Σε κάθε περίπτωση, η ανακοίνωση έρχεται να επιβεβαιώσει τις φήμες που κυκλοφορούσαν, εδώ και καιρό, ότι τέτοιες έρευνες βρίσκονται σε εξέλιξη σε επιστημονικά εργαστήρια (υπάρχουν φήμες ότι τουλάχιστον άλλες τέσσερις κινεζικές επιστημονικές ομάδες κάνουν παρόμοια έρευνα).\nΔεν χωρά ακριβώς… πολλή συζήτηση στο γεγονός ότι το YouTube παραμένει η δημοφιλέστερη υπηρεσία φιλοξενίας και αναπαραγωγής video στο Internet, παρά το γεγονός ότι άλλες (όπως τα Vimeo και DailyMotion) προσφέρουν αξιολογότατες εναλλακτικές. Η πρόταση της Google είναι καθιερωμένη σε τέτοιο βαθμό, ώστε να μην… εντυπωσιάζεται με την έλευση οποιουδήποτε ανταγωνιστή – και αυτό το οφείλει, εν μέρει, και στην ακατάπαυστη τεχνική πρόοδο που σημειώνει ως μέσο.\nΜΕ ΜΕΓΕΘΟΣ ΓΡΑΜΜΑΤΟΣΗΜΟΥ Μικρόφωνο θα φορτίζει την μπαταρία κινητού τηλεφώνου\nTην ανάπτυξη ενός πρωτότυπου τρόπου φόρτισης των κινητών τηλεφώνων ανακοίνωσαν ερευνητές του Ινστιτούτου Τεχνολογίας της Τζόρτζια των ΗΠΑ, μετατρέποντας την ακουστική ενέργεια σε ηλεκτρική. Οι ερευνητές ανέπτυξαν ένα μικρόφωνο στο μέγεθος ενός γραμματοσήμου το οποίο έχει τη δυνατότητα να συλλέγει την ακουστική ενέργεια και να τη διοχετεύει στη μπαταρία του κινητού\nΧιλιάδες «καμουφλαρισμένοι» παγετώνες στον Άρη (εικόνα)\nΠως παράνομο λογισμικό μπορεί να μας παρακολουθεί μέσα από την webcam του υπολογιστή μας (vid)\nΤο εφιαλτικό σενάριο που έγινε ταινία και αποκάλυψε πως το παράνομο λογισμικό μπορεί να μας παρακολουθεί και να καταγράφει τα πάντα μέσω WEBCAM…\nΟι κίνδυνοι που μας επιφυλάσσει η τεχνολογία έχουν απασχολήσει πολλές φορές τον κινηματογράφο. Δεκάδες ταινίες δείχνουν ένα κόσμο στο μέλλον, όπου οι μηχανές και τα ρομπότ αποκτούν νοημοσύνη, δρουν ανεξάρτητα και υποτάσσουν τον άνθρωπο.\nΕπανάσταση στην Ιατρική: Έτοιμη να κυκλοφορήσει η «Κρητική Ασπιρίνη»\nΑπό τον Ιατρό κ. Φώτιο Μιχαήλ\n(Δημοσίευση του κέντρου υπέρτασης της Γ Παθολογικής Κλινικής του Πανεπιστημίου Αθηνών-Νοσοκομείο Σωτηρία)\n1ος Μύθος: Ο μεγαλύτερος κίνδυνος από την υπέρταση είναι ο κίνδυνος να πάθει ο άρρωστος εγκεφαλική αιμορραγία από απότομη αύξηση της αρτηριακής πίεσης.\nΑλήθεια: Ο κίνδυνος αυτός είναι πολύ μικρός. Η υπέρταση δρα μακροχρονίως βλάπτοντας το τοίχωμα των αρτηριών. Τις πιο πολλές φορές, το εγκεφαλικό-επεισόδιο δεν προκαλείται από αιμορραγία, αλλά από απόφραξη εγκεφαλικής αρτηρίας, δηλαδή με τον ίδιο μηχανισμό με τον οποίο προκαλείται το έμφραγμα.\nΔέκα επιστημονικές ερμηνείες για αυτούς που 'επέστρεψαν' από το θάνατο\nΕίναι πολλές οι φορές που ακούμε ιστορίες ανθρώπων που "επέστρεψαν" από το θάνατο, για την εμπειρία τους και για το αν υπάρχει ζωή μετά από αυτόν.\n10. Ο κροταφικός λοβός μπορεί να είναι υπεύθυνος για τις εξωσωματικές εμπειρίες\nΟι καταβόθρες της κολάσεως! Η Νεκρά Θάλασσα αργοπεθαίνει!\nΟι καταβόθρες της κολάσεως! Η Νεκρά Θάλασσα αργοπεθαίνει και εξαφανίζεται σιγά σιγά.Η Νεκρά Θάλασσα εξαφανίζεται σε ανησυχητικό ρυθμό, αφήνοντας πίσω χιλιάδες καταβόθρες και κρατήρες κατά\nμήκος της ακτογραμμής της.Ένα τοπίο απόκοσμο και νεκρικό..\nΗ Νεκρά Θάλασσα – η οποία είναι στην πραγματικότητα μια λίμνη – είναι γνωστή για το σχεδόν 10 φορές πιο αλμυρό νερό της από τους ωκεανούς και επίσης για το γεγονός ότι βρίσκεται στο χαμηλότερο υψόμετρο.\nΩστόσο, κατά τις τελευταίες δεκαετίες, καταβόθρες ξεπροβάλλουν στις ακτογραμμές από το πουθενά.\nΥπάρχουν περισσότερες από 3.000 καταβόθρες και κρατήρες στις όχθες της Νεκρής Θαλάσσης, αναφέρει το ABC News. Και μερικές από αυτές έχουν βάθος 40 μέτρα – όσο περίπου ένα κτίριο οκτώ ορόφων.\nΕυρώπη – ΗΠΑ σε 1 ώρα; Τι ετοιμάζει βρετανική αεροπορική εταιρεία\nΞεχάστε τα 10ωρα ταξίδια και την ατελείωτη ταλαιπωρία, αφού Βρετανική εταιρεία υπόσχεται υπερηχητικές υπερατλαντικές πτήσεις μέσα σε 1 ώρα.\nΗ Reaction Engines, με έδρα την Οξφόρδη, δοκιμάζει το υπερηχητικό αεροσκάφος Skylon, που, όπως ισχυρίζεται, θα μπορεί να ταξιδέψει με ταχύτητα 5πλάσια του ήχου (Mach 5) (δηλαδή ταχύτερα από 5.310 χιλιόμετρα την ώρα περίπου).\nΤώρα, για πρώτη φορά, νέες εκτιμήσεις με βάση τα στοιχεία που συνέλεξε ο ρομποτικός εξερευνητής Curiosity της NASA, δείχνουν ότι είναι πολύ πιθανό να υπάρχει υγρό νερό και μάλιστα λίγο κάτω από την επιφάνεια.\nΙσραηλινοί και Αυστραλοί επιστήμονες πέτυχαν να αναγεννήσουν κύτταρα του μυοκαρδίου, σε πειραματόζωα.\nΟι ερευνητές του Επιστημονικού Ινστιτούτου Βάιζμαν του Ισραήλ και του Ινστιτούτου Βίκτορ Τσανγκ του Σίδνεϊ, με επικεφαλής τον μοριακό βιολόγο Γκαμπριέλε Ντ' Ούβα πειραματίστηκαν με ποντίκια.\nΤΕΡΑΣΤΙΟΣ Ο ΟΓΚΟΣ ΠΑΓΩΜΕΝΟΥ ΝΕΡΟΥ Χιλιάδες παγετώνες κάτω από την επιφάνεια του Αρη\nΧιλιάδες παγετώνες, θαμμένους κάτω από την επιφάνειά του διεθέτει ο Άρης, σύμφωνα με νέες εκτιμήσεις Δανών επιστημόνων.\nΟι παγετώνες αυτοί περιέχουν έναν τεράστιο όγκο παγωμένου νερού, αρκετό για να σκεπάσει όλο τον πλανήτη με ένα παχύ στρώμα πάγου τουλάχιστον ενός μέτρου.\nΟ Gabriel Licina είχε μια μοναδική εμπειρία πριν από μερικές εβδομάδες, αφού για μερικές ώρες απέκτησε τόσο δυνατή όραση, ώστε μπορούσε να διακρίνει σχήματα και κινήσεις στο βαθύ σκοτάδι 200% καλύτερα από ό,τι οι απλοί άνθρωποι με καλή όραση.\nΑΜΕΡΙΚΑΝΟΙ ΕΠΙΣΤΗΜΟΝΕΣ Επανάσταση! Νέα μπαταρία ιόντων αλουμινίου φορτίζει τα smartphones σε 1 λεπτό\nΗ αποστολή-καμικάζι που θα μπορούσε να σώσει τη Γη (vid)\nΑποτελεί το χειρότερο αστρονομικό εφιάλτη (και όχι μόνο!). Τι θα μπορούσαμε να κάνουμε αν αντιλαμβανόμασταν ότι ένας αστεροειδής έχει βάλει ρότα… για μετωπική σύγκρουση με τη Γη;\nΗ τελευταία αποστολή του Ευρωπαϊκού Οργανισμού Διαστήματος (ESA) ελπίζει να βρει μια απάντηση στο κατά πόσο μια… αποστολή-καμικάζι με στόχο τη σύγκρουση με τον αστεροειδή προτού φτάσει στη Γη θα μπορούσε να βοηθήσει την κατάσταση.\nΥπάρχουν παράλληλα σύμπαντα σε περισσότερες διαστάσεις;\nΤο iPhone έχει γίνει κομμάτι του είναι σας. Και ενώ αισθάνεστε γυμνοί χωρίς αυτό τον μικρό υπολογιστή, πραγματικά δεν το ξέρετε τόσο καλά… όσο νομίζετε!\nΤα iPhones είναι εξαιρετικά ισχυρά, και οι άνθρωποι που σχεδίασαν τα iOS ξέρουν τι κάνουν.\nΗ κόλαση τόσο κοντά: Ρωμέικο όπλο μαζικής καταστροφής\nΚαθ 'όλη την ανθρώπινη ιστορία, τα περισσότερα προηγμένα όπλα ήταν πάντα κάτω από ένα πέπλο μυστικότητας. Αλλά κανένα από αυτά δεν συνεχίζει να περιβάλλεται από ένα, το ίδιο, μυστήριο της «Ελληνικής φωτιάς» - το πιο τρομακτικό όπλο μαζικής καταστροφής του Μεσαίωνα.\nΑυτά είναι 5 κινητά τηλέφωνα με την υψηλότερη ακτινοβολία! [βίντεο]\nΑποχαιρετίστε τους λογαριασμούς της ΔΕΗ με αυτήν την μπαταρία (eco life)\nΗλεκτρικό ρεύμα χωρίς το δίκτυο της ΔΕΗ και τους τσουχτερούς λογαριασμούς με μια μπαταρία!\nΟ λογαριασμός της ΔΕΗ είναι μόνιμος πονοκέφαλος. Σε λίγο καιρό θα μπορέσουμε να ξενοιάσουμε από αυτόν χρησιμοποιώντας μια μπαταρία για να καλύψουμε τις ανάγκες μας για ηλεκτρικό ρεύμα.\nPacMan στους δρόμους της Αθήνας από τα Google Maps\nΤο παιχνίδι της Google\nΤην Πρωταπριλιά γιορτάζει η Google και βρήκε ένα ευρηματικό τρόπο για να το διασκεδάσει, επιτρέποντας στους χρήστες να παίξουν PacMan στους δρόμους οποιαδήποτε πόλης μέσα από τους χάρτες της.\nΓια να παίξετε PacMan στο χάρτη αρκεί να επισκεφτείτε τη γνωστή υπηρεσία Google Maps και να πατήστε το εικονίδιο με το γνωστό παιχνίδι στο κάτω αριστερά μέρος της οθόνης. (https://www.google.gr/maps/@37.9776341,23.7335321,15z)


Το βραβευμένο παιχνίδι που διώχνει μακριά τους φόβους των παιδιών ~ Παιδί και Εργοθεραπεία\nΤο βραβευμένο παιχνίδι που διώχνει μακριά τους φόβους των παιδιών\n28.1.14 Γονείς, Παιδιά, Παιχνίδια No comments\nΈνα λούτρινο αρκουδάκι που πιστεύεται ότι μπορεί να βοηθήσει τα μικρά παιδιά να απαλλαγούν από τους πιο σκοτεινούς φόβους τους ανακηρύχθηκε το παιχνίδι της χρονιάς.\nΤα παιδιά γράφουν ή ζωγραφίζουν σε ένα χαρτάκι όσα τους απασχολούν, στη συνέχεια το τοποθετούν στο στόμα του λούτρινου παιχνιδιού που σφραγίζει με φερμουάρ κι έπειτα οι γονείς διαβάζουν κρυφά τα προβλήματα των μικρών τους ώστε να τα βοηθήσουν στην επίλυση τους.\nΗ βασική ιδέα πίσω από τη δημιουργία του παιχνιδιού είναι να ενθαρρύνει τα παιδιά να αφήσουν πίσω τους φόβους τους και να προχωρήσουν παρακάτω, αφού πρώτα συζητήσουν με την μητέρα ή τον πατέρα για αυτά που τους ανησυχούν.\nΤο “Sorgenfresser Worry Eater” σχεδιάστηκε το 2008 από τον Γερμανό δημιουργό κινουμένων σχεδίων Gerd Hahn και από τότε έχει γνωρίσει τεράστια επιτυχία, αποσπώντας σειρά βραβείων σε ολόκληρη την Ευρώπη.\nΔημοσκόπηση της βρετανικής εταιρείας παιχνιδιών “Coiledspring Games” αποκάλυψε ότι το 1/3 των γονέων πιστεύει ότι τα σημερινά παιδιά βρίσκονται υπό τόση πίεση, ώστε ανησυχούν περισσότερο απ’ ότι στο παρελθόν.\nΗ συγγραφέας Liat Hughes Joshi υποστηρίζει ότι τα παιχνίδια μπορούν να βοηθήσουν πραγματικά τους νέους που δυσκολεύονται να μιλήσουν για τα προβλήματά τους: “Η ιδέα του Sorgenfresser είναι ένας αποτελεσματικός τρόπος ώστε τα παιδιά να κοινοποιήσουν τις ανησυχίες τους. Πολλοί γονείς αντιμετωπίζουν περιπτώσεις όπου το παιδί τους προβληματίζεται για κάτι, αλλά δεν μιλάει γι’ αυτό που το απασχολεί. Αυτό συμβαίνει ανεξάρτητα από το πόσο στενή είναι η σχέση γονέα-παιδιού και μπορεί να οφείλεται στην αμηχανία που ίσως νιώθει να εκφραστεί”.\nΟι εκπαιδευτικοί ενημερώνονται για το σύνδρομο Άσπ...\nΤο βραβευμένο παιχνίδι που διώχνει μακριά τους φόβ...\nOι καλύτεροι 10 τρόποι να καλλιεργήσετε καλή συμπε...


Να γιατί ήταν ψεύτικο το πραξικόπημα στην Τουρκία!!! - thrakiotis\n/ Να γιατί ήταν ψεύτικο το πραξικόπημα στην Τουρκία!!!\nΝα γιατί ήταν ψεύτικο το πραξικόπημα στην Τουρκία!!!\nΜια διαφορετική άποψη για την επιχείρηση πραξικοπήματος στην Τουρκία δημοσιοποίησε με ανάρτηση του στο Twitter ο δημοσιογράφος του Politico Ράιαν Χιθ.\nΚάνει λόγο για «ψεύτικο πραξικόπημα», τονίζοντας ότι «μοιάζει περισσότερο με θέατρο.»\nΓράφω την άποψή μου για όσα έγιναν, γι’ αυτό το ψεύτικο πραξικόπημα που στήθηκε γελοία για να χρησιμοποιηθεί ώστε να ακολουθήσει μια νέα απολυταρχική, αναμφισβήτητη εντολή στον Ταγίπ Ερντογάν.\nΑυτή, κατά την άποψή μου είναι η αλήθεια, η οποία δεν έχει ακόμη ξεδιπλωθεί.\nΚαι αυτός τώρα στέλνει sms σε όλους στην Τουρκία! Τι οργάνωση!\nΚαι εξακολουθεί να μιλά ακόμη στην τηλεόραση (πραξικόπημα;) γι’ αυτό που συνέβη και αποτέλεσε μια ευκαιρία να καθαρίσει τον τουρκικό στρατό και να κάνει τα πράγματα καλύτερα!\nΜόνο σεβασμός γι’ αυτούς που έχουν το ιδεολογικό, πολιτικό και ηθικό σθένος, «υπό οποιαδήποτε περίσταση», να κάνουν τις επιλογές τους με σταθερό κριτήριο τις αξίες της δημοκρατίας, του κράτους δικαίου, της ανοιχτής κοινωνίας.\nΚαι ακόμη περισσότερος σεβασμός τους πρέπει, καθώς λιγοστεύουν όλο και περισσότερο…


Έξυπνο σπίτι: η Amazon, η Google και η επιστημονική φαντασία!\n15 Φεβρουαρίου , 2017 • 2 MINS READ\nΠερίληψη: Τι φαντάζεται ο μέσος άνθρωπος, όταν ακούει για “έξυπνο σπίτι” και αυτοματισμούς; Πιθανότατα, κάτι μεταξύ...\nΤι φαντάζεται ο μέσος άνθρωπος, όταν ακούει για “έξυπνο σπίτι” και αυτοματισμούς; Πιθανότατα, κάτι μεταξύ σκηνών από το Star Trek των αρχών των 90s και των τελευταίων ταινιών Iron Man. Πόρτες να ανοίγουν μόνες τους, φώτα να αναβοσβήνουν με μια εντολή, συσκευές να ενεργοποιούνται αυτομάτως. Οι προσπάθειες για την πραγματοποίηση αυτού του “ονείρου” ξεκίνησαν πολλές δεκαετίες πριν, ενώ μέχρι και στις (πρωτόγονες τεχνολογικά) δεκαετίες του '50 και του '60 υπήρχαν πρώιμες ανακοινώσεις, βίντεο και άρθρα για την “επερχόμενη” τεχνολογική επανάσταση. Η επανάσταση, όμως, καθυστέρησε. Στα τέλη της δεκαετίας του '80 είχαμε μια πρώτη προσπάθεια συσκευής ελέγχου μέσω φωνητικών εντολών, το (μάλλον άγνωστο στους περισσότερους) MasterVoice – τότε όμως το internet ήταν ουσιαστικά ανύπαρκτο και η διαθέσιμη υπολογιστική ισχύς ελάχιστη. Πλέον, βρισκόμαστε στη δεύτερη δεκαετία του 21ου αιώνα και δύο εταιρίες έχουν δημιουργήσει αντίστοιχες συσκευές, οι οποίες, πλέον συνδεόμενες με το internet και, συνακολούθως, αντλώντας πληροφορίες από ανεξάντλητες πηγές, έχουν δυνατότητες που στο πρόσφατο παρελθόν θα ήταν απλά αδιανόητες.\nΜιλάμε προφανώς για το “Home” της Google και το “Echo” της Amazon. Δύο συσκευές πολύ παρόμοιες, οι οποίες σου δίνουν τη δυνατότητα να τους μιλήσεις, να ανάψεις ή να σβήσεις (συνδεδεμένα) φώτα, τηλεόραση, θερμοσίφωνα, κλιματιστικό, κεντρική θέρμανση, να ανοιγοκλείσεις (ηλεκτρική) γκαραζόπορτα, (αυτόματα) πατζούρια, και πολλά άλλα. Αυτά, όμως, έστω και με πιο πρωτόγονο τρόπο, τα έκανε και το MasterVoice των 80s. Αυτό που κάνει τις δύο αυτές συσκευές να ξεχωρίζουν δραματικά, είναι το internet – και η διασύνδεση με υπηρεσίες σε αυτό. Για παράδειγμα, μπορείς να “πεις” στο Home ή στο Echo “παίξε μου jazz απo to Spotify” και αυτό να υπακούσει! Αν έχεις κάποιο stereo με δυνατότητες streaming, η εντολή μπορεί να είναι ακόμη και “παίξε rock από το Google Play στο στέρεο στο σαλόνι”! Ομοίως, μπορείς, αν είσαι συνδρομητής στο NetFlix (για παράδειγμα), να του πεις “παίξε μου 'Game of Thrones' στην τηλεόραση στο υπνοδωμάτιο”.\nΕκτός αυτών, η ευφυία των δύο συσκευών τους επιτρέπει ακόμη και να απαντούν ερωτήσεις. Το τυπικό παράδειγμα, “τι καιρό θα κάνει αύριο” θα κάνει το Home και το Echo να σας δώσουν την πρόγνωση του καιρού. Αλλά και ερωτήσεις του τύπου “ποιος παίζει στο τελευταίο Star Wars”, “πόσο ήρθε ο Παναθηναϊκός σήμερα” ή “ποια είναι η απόσταση Γης – Σελήνης” θα απαντηθούν χωρίς κανένα πρόβλημα! Για να γίνουν όλα τα παραπάνω, προφανώς χρειάζεται να συνδέσετε φώτα και συσκευές με κατάλληλα ασύρματα ρελαί, διακόπτες ή ρυθμιστικά (όπως το Devolo Home Control). Η τηλεόραση και το στερεοφωνικό θα πρέπει να υποστηρίζουν εντολές μέσω δικτύου, ενώ θα πρέπει να υπάρχει οπωσδήποτε και σύνδεση στο internet. Τέλος, όλες οι εντολές θα πρέπει να γίνονται στα Αγγλικά, αν και, τόσο το Home όσο και το Echo, φαίνεται να μην έχουν πρόβλημα με την Ελληνική “Greeklish” προφορά, και δεν απαιτούν να μιλάς τα Αγγλικά της Βασίλισσας Ελισσάβετ. Τελικά, για το έξυπνο σπίτι σήμερα, το βασικό πρόβλημα δεν είναι η ευφυία των Echo / Home, αλλά η διασύνδεση όλων των υπόλοιπων: ποιος έχει ηλεκτρικά πατζούρια ή κεντρική θέρμανση με ασύρματο τηλεχειρισμό;


Αντικειμενοστραφής Προγραμματισμός - DUTh EECE Wiki\nAντικειμενοστρεφής προγραμματισμός. Κλάσεις και αντικείμενα. Δυναμικά αντικείμενα. Δείκτες, αναφορές και πρωτογενείς τύποι δεδομένων. Κλάσεις, ενθυλάκωση, αφαίρεση δεδομένων, υπερφόρτωση τελεστών, κληρονομικότητα, ιεραρχίες κλάσεων. Εικονικές συναρτήσεις, πολυμορφισμός, αφηρημένες κλάσεις. Χειρισμός εξαιρέσεων, ρεύματα. Πολυ-νηματικός προγραμματισμός. Γενικευμένος προγραμματισμός, διασυνδέσεις. Αρθρωτός προγραμματισμός. Αντικειμενοστραφείς γλώσσες προγραμματισμού και αντικειμενοστρεφή περιβάλλοντα προγραμματισμού. Η γλώσσα προγραμματισμού C++. Βασικές και προχωρημένες έννοιες της C++.\nΘετική είναι μια κάποια εμπειρία και ενασχόληση με την γλώσσα C κυρίως του κεφαλαίου με την κλήση συναρτήσεων,δομών και φυσικά pointers\nΟ στόχος του εργαστηρίου είναι η εξοκοίωση με τον Αντικειμενοστραφή Προγραμματισμό σε C++ στην πράξη, μέσω εργαστηριακών ασκήσεων και εργασιών. Οι εργαστηριακές ασκήσεις θα υλοποιηθούν με την Dev C++ έκδοση 4.9.9.2 που διατίθεται ελεύθερα (είναι διαθέσιμη στο: http://sourceforge.net/projects/devcpp-portable/files/devcpp-portable/4.9.9.2%20Revision%204/Dev-CppPortable_4.9.9.2_Revision_4.paf.exe/download) και τρέχει σε περιβάλλον Windows XP/Vista/7.\nΚατά τη διάρκεια του εξαμήνου δίνονται εργασίες στα πλαίσια του εργαστηρίου που λειτουργούν προσθετικά στην τελική βαθμολογία(σε περίπτωση που ο βαθμός του εξεταζομενου είναι μεγαλύτερος ή ισος του 5)\nΟ τελικός βαθμός του μαθήματος υπολογίζεται με τον ακόλουθο τρόπο:\n50% βαθμός τελικής εξέτασης\n50% βαθμός εργαστηριακών ασκήσεων και εργασιών\nΚαι οι δύο επί μέρους βαθμοί δεν πρέπει να είναι κάτω από τη βάση.\nC++ Θεωρία και Πράξη\nΣυγγραφέας: Κωνσταντίνος Λάζος\nΕκδοτικός Οίκος: Κ. Λάζου\nΑριθμός Σελίδων: 674\nΕκδοτικός Οίκος: ΙΩΑΝΝΗΣ ΦΑΛΔΑΜΗΣ ΚΑΙ ΣΙΑ ΕΕ\nΑριθμός Σελίδων: 1192\nΜΑΘΕΤΕ ΤΗ C++ ΑΠΟ ΤΟ ΜΗΔΕΝ\neClass: Το μάθημα βρίσκεται στο eClass με κωδικό ΤΜΑ360.\nΑνακτήθηκε από το "https://www.deece.edu.gr/w/index.php?title=%CE%91%CE%BD%CF%84%CE%B9%CE%BA%CE%B5%CE%B9%CE%BC%CE%B5%CE%BD%CE%BF%CF%83%CF%84%CF%81%CE%B1%CF%86%CE%AE%CF%82_%CE%A0%CF%81%CE%BF%CE%B3%CF%81%CE%B1%CE%BC%CE%BC%CE%B1%CF%84%CE%B9%CF%83%CE%BC%CF%8C%CF%82&oldid=6708".\nΑυτή η σελίδα έχει προσπελαστεί 5.510 φορές.


14-02-14 Χαιρετισμός του Υπουργού Παιδείας και Θρησκευμάτων, Κωνσταντίνου Αρβανιτόπουλου στην ημερίδα του ΟΑΕΔ για το …\nΠΑΙΔΕΙΑ 14/02/2014 - 14:54 | Author: Newsroom\nΧαιρετισμός του Υπουργού Παιδείας και Θρησκευμάτων, Κωνσταντίνου Αρβανιτόπουλου στην ημερίδα του ΟΑΕΔ για το θεσμό της Μαθητείας\nΣτο πλαίσιο της Ελληνικής Προεδρίας στο Συμβούλιο της Ευρωπαϊκής Ένωσης, ο ΟΑΕΔ διοργάνωσε, την Παρασκευή 14 Φεβρουαρίου 2014, στο Ζάππειο Μέγαρο ημερίδα με θέμα «Ο θεσμός της Μαθητείας ως μέσο επίτευξης του ευρωπαϊκού στόχου της Εγγύησης για τη Νεολαία: Ο ρόλος και το πλαίσιο συνεργασίας όλων των εμπλεκόμενων φορέων».\nΣτην ημερίδα απηύθυνε χαιρετισμό ο Υπουργός Παιδείας και Θρησκευμάτων, Κωνσταντίνος Αρβανιτόπουλος.\nΑκολουθεί το πλήρες κείμενο του χαιρετισμού του κ. Αρβανιτόπουλου:\nΗ Ελλάδα από το 2008 μέχρι και το 2013 βυθίστηκε σε μια βαθειά ύφεση. Πέντε χρόνια βαθειάς ύφεσης και κάθε Ελληνίδα και κάθε Έλληνας υπέστησαν τις συνέπειές αυτής της κρίσης, αυτής της ύφεσης. Μιας ύφεσης που χαρακτηρίστηκε από τη συνολική μείωση του ΑΕΠ κατά περίπου 25 ποσοστιαίες μονάδες, αλλά και από την ίδια την αμφισβήτηση της συμμετοχής της Ελλάδας στην Ενωμένη Ευρώπη.\nΜέσα στο 2013, όμως, περιορίσαμε και αντιστρέψαμε αυτήν τη τάση, με σημαντική καταγραφή θετικών μεταβολών σε όλα τα μεγέθη της οικονομίας. Και το 2014 θα είναι η χρονιά της ανάκαμψης. Μια ανάκαμψη, όμως, που θα πρέπει να συνοδευτεί από την ολοκλήρωση όλων των μεταρρυθμίσεων, όλων των αλλαγών, που θα εξαλείψουν μια για πάντα τις δομικές αιτίες αυτής της κρίσης, αυτής της ύφεσης. Μιας ανάκαμψης που πρέπει να δείξει ότι μέσα από τις αλλαγές και τις μεταρρυθμίσεις, εμείς οι Έλληνες μετατρέψαμε τις απειλές σε ευκαιρίες.\nΚαι μία από τις βασικές αιτίες, φίλες και φίλοι, που μας οδήγησαν σ’ αυτήν την ύφεση, σ’ αυτήν την κρίση, ήταν ο βαθειά αντιαναπτυξιακός χαρακτήρας του εκπαιδευτικού μας συστήματος. Η απουσία μιας στρατηγικής σύνδεσης αλλά και ανατροφοδότησης «του κόσμου της παιδείας, του εκπαιδευτικού συστήματος με τον κόσμο της εργασίας, με την Αγορά».\nΓι’ αυτό και μία από τις βασικές συνέπειες αυτής της ύφεσης, η πιο, θα έλεγα, επώδυνη, ήταν ο αντίκτυπός της στην απασχόληση. Τα υψηλά ποσοστά ανεργίας, μιας ανεργίας που ιδιαίτερα στους νέους μας, εκτόξευσε τα ποσοστά στο 55%.\nΗ ανεργία των νέων, που ήταν σε υψηλά επίπεδα και πριν από την έναρξη της δημοσιονομικής κρίσης, ουσιαστικά διπλασιάστηκε κατά τη διάρκειά της, φανερώνοντας έτσι, τον διαθρωτικό της χαρακτήρα. Κι αυτή η υψηλή ανεργία, σε συνδυασμό με την έτερο-απασχόληση και την υπο-απασχόληση των νέων μας, τροφοδοτούν αυτόν τον φαύλο κύκλο της ύφεσης.\nΓι’ αυτό αποτελεί στρατηγική επιλογή της Κυβέρνησής μας η σύνδεση του εκπαιδευτικού συστήματος με την αγορά εργασίας. Γιατί δεν αρκεί να βγούμε μόνο από την κρίση, αλλά πρέπει να φροντίσουμε οι επόμενες γενιές να μην μπουν σε ανάλογες περιπέτειες.\nΣτο Υπουργείο Παιδείας πραγματοποιήσαμε συγκεκριμένες αλλαγές. Τις εντάξαμε σε έναν ενιαίο στρατηγικό σχεδιασμό σε μία ενιαία στοχοθεσία που συνδέει τα μαθησιακά αποτελέσματα με τις αναπτυξιακές προοπτικές της χώρας.\nΓιατί επιδιώκουμε μια Εθνική Παιδεία που οδηγεί στην αγωγή και στην αρετή των νέων αλλά και ένα εκπαιδευτικό σύστημα που εξασφαλίζει ανταγωνιστικό ανθρώπινο δυναμικό σε Ελλάδα και Ευρώπη. Για να μπορέσει αυτή η χώρα σταματήσει να «παράγει» ανέργους πτυχιούχους, ή πτυχιούχους χωρίς δεξιότητες και επάρκεια. Για να εξασφαλίζουμε, με τον τρόπο αυτό την ελεύθερη, την ανεμπόδιστη και καθολική προσφορά ευκαιριών προσανατολισμένων στις εθνικές στρατηγικές μας επιλογές. Για να δώσουμε την δυνατότητα στη νέα γενιά, σε κάθε νέα γενιά, να πολλαπλασιάζει τους εθνικούς πόρους, εξασφαλίζοντας ευκαιρίες ζωής και στη χώρα ανάπτυξη.\nΈνας από τους κεντρικούς μας στόχους είναι να καταστήσουμε την επαγγελματική εκπαίδευση και κατάρτιση πρώτη επιλογή, όχι το «αποπαίδι» της εκπαίδευσης όπως ήταν μέχρι τώρα σ’ αυτόν τον τόπο.\nΓι’ αυτό, με το ριζικά αναμορφωμένο Επαγγελματικό Λύκειο, με τις μεταγυμνασιακές Σχολές Επαγγελματικής Κατάρτισης, με τα μεταλυκειακά Ινστιτούτα Επαγγελματικής Κατάρτισης, δημιουργούμε νέους προσανατολισμούς για τη Νέα Γενιά.\nΚεντρική θέση στις κυβερνητικές πολιτικές της περιόδου 2014-2020 κατέχει, φυσικά, το υπό διαμόρφωση Εθνικό Σχέδιο για τη Μαθητεία 2014-2020, εδραιώνοντας μια δομική, μία δημιουργική σύζευξη της μαθησιακής διαδικασίας και της αγοράς εργασίας.\nΣήμερα, μόνον το 7%, μόνον το 7% των νεοεισερχόμενων στην αγορά εργασίας έχει περάσει από θέση Μαθητείας, από θέση εκπαίδευσης σε θέση εργασίας. Ο στόχος μας είναι το 2020 να προσεγγίζουμε το 30%.\nΓια την επίτευξη αυτού του στόχου δεν αρκούν, φυσικά, οι δομικές μεταρρυθμίσεις στο εκπαιδευτικό σύστημα, σε όλες τις βαθμίδες του. Χρειάζεται ένα νέο θεσμικό πλαίσιο συνεργασίας και συνηγορίας των φορέων της εκπαίδευσης, με τους φορείς της αγοράς, της εργασίας και της οικονομίας.\nΑπαιτείται ο επανασχεδιασμός των φορέων της κεντρικής κυβέρνησης προς αυτόν τον στόχο αλλά και ο επανασχεδιασμός των διαδικασιών υλοποίησης και αξιολόγησης των εφαρμοσμένων πολιτικών ένταξης των νέων μας στην αγορά εργασίας.\nΟι βασικές μεταρρυθμίσεις που προωθούμε συνδέουν το δημόσιο, τον ιδιωτικό και τον κοινωνικό χώρο της οικονομίας. Δημιουργούν συνέργειες ανάμεσα στο Υπουργείο Παιδείας, στο Υπουργείο Εργασίας, στο Υπουργείο Ανάπτυξης, στο Υπουργείο Αγροτικής Ανάπτυξης, στο Υπουργείο Τουρισμού, το Υπουργείο Ναυτιλίας, και του Υπουργείο Υγείας. Αλλά και συνεργασίας και εταιρικότητας των κοινωνικών εταίρων, ΓΣΕΕ, ΕΣΕΕ, ΓΣΕΒΕ, ΣΕΒ, ΣΕΤΕ, ΠΑΣΕΓΕΣ, των Επιμελητηρίων, των Επιστημονικών Ενώσεων, αλλά και της Περιφερειακής αλλά και της Τοπικής Αυτοδιοίκησης. Πρωταγωνιστής σ’ αυτό νέο περιβάλλον, συνδετικός κρίκος θα έλεγα, αν θέλετε, είναι ο οικοδεσπότης μας, ο ΟΑΕΔ.\nΑναμφίβολα έχουμε πολύ δρόμο μπροστά μας. Αλλά δεν υπάρχει άλλη επιλογή. Πρέπει να κάνουμε κάθε μέρα μια αλλαγή, ένα βήμα πιο γρήγορο από τη φθορά, ένα βήμα πιο μπροστά προς την ανοικοδόμηση μια κοινωνίας ευημερούσας, μιας χώρας ανταγωνιστικής.\nΓι’ αυτό, φίλες και φίλοι, πιστεύω ότι η σημερινή ημερίδα προωθεί τους στόχους της ελληνικής προεδρίας, του Συμβουλίου και της Ευρωπαϊκής Ένωσης αλλά πρωτίστως είναι ένα φόρουμ το οποίο μας επιτρέπει να αρχίσουμε εδραιώνουμε μία συναντίληψη για τα πράγματα, μία νέα κουλτούρα συνέργειας και συνεργασίας ανάμεσα στους φορείς της Εκπαίδευσης και στην Αγορά Εργασίας, στην Αγορά, στην Οικονομία.\nΓια το δελτίο τύπου με το χαιρετισμό του Υπουργού Παιδείας πατήστε εδώ.\nΟΑΕΔ: Αρχικοί πίνακες Αξιολόγησης ΕΠΑΣ\nNews Tag: ΘΕΣΕΙΣ ΕΡΓΑΣΙΑΣΟΑΕΔ


Είναι σοφό να συνεργαστεί η F1 με τον Briatore; - 4troxoi.gr\nΟ Briatore, ανήρτησε στο Instagram ένα βίντεο μικρής διάρκειας, όπου εμφανίζεται παρέα με τον CEO της Formula 1, Stefano Domenicali, o οποίος προμηνύει κάποια ανακοίνωση ενόψει της σεζόν του 2022. Η ανάρτηση του Briatore υπόσχεται «να σας φέρει όλο τον ενθουσιασμό, την ψυχαγωγία και την ενέργεια που αξίζει αυτό το φανταστικό σπορ».\nΣύμφωνα με τις φήμες που κυκλοφορούν στην Ιταλία, ο 71 ετών Briatore θα αναλάβει την εταιρεία που διαχειρίζεται τη φιλοξενία VIP (εταιρικών και μη) καλεσμένων στα Grand Prix, στο λεγόμενο «Paddock Club» εισιτήρια για το οποίο μπορούν να ανέλθουν σε αρκετές χιλιάδες ευρώ.\nO Briatore ειδικεύεται στον τομέα της φιλοξενίας και της ψυχαγωγίας, όντας ιδιοκτήτης πολυτελούς εστιατορίου (Cipriani στο Λονδίνο), νυχτερινού κλαμπ (Billionaire στη Σαρδηνία) και θέρετρου (Lion in the Sun, στην Κένυα).\nΤο πρόβλημα είναι όμως ότι ο Briatore έχει κακή κληρονομιά στη Formula 1 -και όχι μόνο. Όντας διευθυντής της Renault, ήταν από τους βασικούς ενορχηστρωτές του σχεδίου της εσκεμμένης πρόσκρουσης του Nelsinho Piquet σε συγκεκριμένη στροφή (που δεν υπήρχε γερανός), σε συγκεκριμένο γύρο, για να παρέμβει το αυτοκίνητο ασφαλείας και η γαλλική ομάδα να καλέσει στα pits τον Fernando Alonso και να τον οδηγήσει στη νίκη.\nΟ Piquet ήταν αυτός που αποκάλυψε τη «συνομωσία» ένα χρόνο αργότερα στη FIA, όταν είδε ότι θα έχανε τη θέση του στην ομάδα. Ο Briatore καθώς και ο διευθυντής μηχανολογίας της Renault, Pat Symonds, τιμωρήθηκαν από τη FIA (και τον τότε πρόεδρό της Max Mosley) στο τέλος του 2009 με απαγόρευση εισόδου τους στα paddock -και φυσικά εργασία στην F1- για τα επόμενα χρόνια όσον αφορά τον Symonds, και εφόρου ζωής για τον Briatore.\nΩστόσο ο Ιταλός ανέτρεψε την ποινή μέσω δικαστηρίου και η FIA αναγκάστηκε να συμβιβαστεί. Η «ποινή» του Briatore έληξε το 2013 και έκτοτε είχε επισκεφθεί τα paddock της F1 με τον φίλο του, Bernie Ecclestone. Άλλωστε, στον Briatore ανήκει η εταιρεία μάνατζμεντ που εξακολουθεί να διαχειρίζεται την καριέρα του Fernando Alonso. Ο Symonds εργάζεται εδώ και χρόνια για την εταιρεία που διαχειρίζεται την F1.\nΤο «crashgate» όπως ονομάστηκε το σκάνδαλο αυτό, ώθησε τη Renault να πουλήσει την ομάδα της F1 στην Genii Capital το Δεκέμβριο του 2009 και να παραμείνει στο σπορ μόνο ως προμηθευτής κινητήρων για τη Red Bull. Όταν η σχέση της με την αυστριακή ομάδα έφτασε το ναδίρ, η Renault αγόρασε πίσω την ομάδα, έξι χρόνια αργότερα.\nΟ Briatore ήταν αυτός που είχε καταφέρει να πείσει τη Renault να αγοράσει την ομάδα του Enstone το 2000. Ο ίδιος, είχε κληθεί από την οικογένεια Benetton το 1989 να διακόψει ουσιαστικά, τη λειτουργία της ομώνυμης ομάδας στην F1.\nO Ιταλός είχε γιγαντώσει την Benetton στη Βόρεια Αμερική, ξεκινώντας με 5 καταστήματα και το 1979 και έχοντας επεκταθεί στα 800 μέσα σε μία δεκαετία, ξεπερνώντας τη ζήτηση. Όταν προσγειώθηκε στην F1, αντιλήφθηκε ότι θα μπορούσε να αποτελέσει μια επικερδή επιχείρηση και έπεισε την οικογένεια Benetton να διατηρήσει την ομάδα.\nΜε αυτήν οδήγησε τον Michael Schumacher στους δύο πρώτους τίτλους του στην F1 το 1994 και 1995. Ωστόσο, την πρώτη χρονιά υπήρχαν αρκετές κατηγορίες για παράνομη χρήση συστήματος ελέγχου πρόσφυσης (traction control), ενώ η Benetton είχε αφαιρέσει ένα φίλτρο στην αντλία ανεφοδιασμού της για να επιταχύνει τα pit stop.\nH παρατυπία αυτή, οδήγησε φλογερό ατύχημα στο pit stop του Jos Verstappen στα pits του Hockenheim, στο οποίο ευτυχώς κανείς δεν τραυματίστηκε, πέραν μερικών ελαφρών εγκαυμάτων. Έπειτα από τη μεταγραφή του Schumacher στη Ferrari, η Benetton έχασε πολύ μεγάλο μέρος του τεχνικού προσωπικού της και είδε την πορεία της να φθίνει.\nΟ Briatore είδε την πόρτα της εξόδου από την Benetton, αλλά μερικά χρόνια αργότερα επέστρεψε για να αγοράσει την ομάδα με τα χρήματα της Renault και να τη διευθύνει και πάλι. Στο μεσοδιάστημα, είχε φτιάξει την Mecachrome για να διαχειρίζεται την πνευματική ιδιοκτησία της γαλλικής εταιρείας που είχε επίσημα αποχωρήσει από την F1, έπειτα από μια πολύ επιτυχημένη πορεία ως προμηθευτής κινητήρων της Williams (και της Benetton).\nΥπό τη διοίκηση του Briatore, η ομάδα της Renault κατέκτησε με τον Alonso τους τίτλους του 2005 και 2006, χρησιμοποιώντας το σύστημα tuned mass damper (το οποίο αντιμετώπιζε τις ταλαντώσεις που παρήγαγαν τα ελαστικά, βελτιώνοντας την πρόσφυση), το οποίο κρίθηκε παράτυπο στα μέσα του 2006.\nΠολύ πριν εισέλθει στη Formula 1, τη δεκαετία του 1970, ο Briatore συνεργαζόταν με τον επιχειρηματία Attilio Dutto, ιδιοκτήτη της βιομηχανίας χρωμάτων βαφής Paramatti Vernici. Προηγούμενος ιδιοκτήτης αυτής ήταν ο Michele Sindona, Σικελιανός τραπεζίτης της μαφίας, που «ξέπλενε» τα έσοδα από την πώληση ναρκωτικών για την περίφημη οικογένεια Gambino.\nO Sindona δηλητηριάστηκε στη φυλακή, ενώ ο Dutto σκοτώθηκε σε βομβιστική επίθεση στο αυτοκίνητό του το 1979. Όταν η εταιρεία κατέρρευσε, ο Briatore κατηγορήθηκε για απάτη όσον αφορά τη χρεωκοπία της και αρκετά χρόνια αργότερα καταδικάστηκε με ποινή κάθειρξης.\nΓια να γλιτώσει τη φυλακή, μετακόμισε στις Παρθένες Νήσους της Καραϊβικής και επωφελήθηκε από νομική αμνηστία, γεγονός που του επέτρεψε να επιστέψει στην πατρίδα του. Στο μεταξύ, ο Luciano Benetton, ιδιοκτήτης της ομώνυμης εταιρείας μόδας, τον είχε χρίσει διευθυντή του ομίλου στην Αμερική το 1979.\nΗ προαναφερθείσα δεν ήταν η μοναδική φορά που ο Briatore καταδικάστηκε για απάτη από τα ιταλικά δικαστήρια τη δεκαετία του 1980. Είχε καταδικαστεί και για εμπλοκή σε μια οργάνωση χαρτοκλεφτών. To 2010 κατηγορήθηκε για φοροδιαφυγή ύψους 3,6 εκατομμυρίων ευρώ (μέσω χρήσης offshore εταιρείας) και κατασχέθηκε το ιδιωτικό του γιοτ, το μήκους 63 μέτρων και αξίας 20 εκατομμυρίων Force Blue.\nΣτην προσπάθειά του να το ανακτήσει, ο Briatore κατηγορήθηκε ότι προχώρησε σε διαφθορά του διευθυντής εφορίας της Γένοβας. Καταδικάστηκε δύο φορές σε κάθειρξη, αλλά το Εφετείο αναίρεσε και τις δύο φορές την ποινή. Φέτος τον Ιούνιο, η κατάσχεση κρίθηκε παράτυπη, αλλά το ιταλικό κράτος είχε ήδη ρευστοποιήσει το γιοτ τον Ιανουάριο.\nΤο όνομα του Briatore εμφανίστηκε και στα Pandora Papers, για φοροδιαφυγή μέσω offshore εταιρειών. Πέραν του Ιταλού, αναφέρονται επίσης τα ονόματα των Ecclestone, Lawrence Stroll και Jacques Villeneuve.\nΤο σκάνδαλο με τον αγώνα της Σιγκαπούρης είχε αναγκάσει τον Briatore να παραχωρήσει τις μετοχές που κατείχε στην ποδοσφαιρική ομάδα της Queens Park Rangers, στην οποία είχε προσχωρήσει μαζί του και ο Ecclestone.\nO Briatore είναι γνωστός επίσης για τις πρώην φιλενάδες του, μεταξύ των οποίων συμπεριλαμβάνονται τα φημισμένα μοντέλα Naomi Campbell και Heidi Klum, με την οποία έχει ένα παιδί, στου οποίου τη ζωή δε συμμετείχε. Το 2008 παντρεύτηκε την 30 χρόνια νεότερή του, Elisabetta Gregoraci (επίσης μοντέλο), με την οποία χώρισε το 2017. Έχουν ένα γιο μαζί.\nΤο μεγάλο ερώτημα είναι αν η Formula 1 θέλει να συνδέσει το όνομά της με αυτό του Briatore. Οι προαναφερθείσες υποθέσεις είναι αρκετοί λόγοι για να μη θέλει να το κάνει. Αλλά φαίνεται ότι αν η συμφωνία είναι καλή, η F1 είναι διατεθειμένη να κάνει τα πάντα πια…\nΗ επένδυση της Liberty Media δέχθηκε πολύ σημαντικό πλήγμα με την πανδημία και φαίνεται ότι γίνεται κάθε προσπάθεια για να ανακτηθούν χρήματα. Με διοργάνωση αγώνων σε χώρες όπως το Κατάρ, με τον πολλαπλασιασμό των κατατακτήριων σπριντ, ή τη δημιουργία νέων άτυπων «βραβείων» (περισσότερων προσπερασμάτων) επειδή πληρώνει για αυτά κάποιος σπόνσορας.\nΑν όντως προχωρήσει η F1 σε συνεργασία με τον Briatore, θα συνάψει σχέσεις με έναν αποδεδειγμένο απατεώνα. Αποτελεσματικό μεν, απατεώνα δε. Αν και αυτό δε φαίνεται να απασχολεί και πολύ τους ιδιοκτήτες του σπορ…_Φ.Λ.


Ι.ΔΗ.Κ.Ε.Τ.Α. - ΕΟΠΕ - HAPSc\nΤο Ινστιτούτο Δημοκρατίας, Κοινοβουλευτικού Έργου και Τοπικής Αυτοδιοίκησης (ΙΔΗΚΕΤΑ)\nλειτουργεί δυνάμει της 25/2016ΣΔ αποφάσεως του Ελληνικού Οργανισμού Πολιτικών Επιστημόνων, με έδρα του την Αθήνα. Το Ινστιτούτο, εδράζεται στις εγκαταστάσεις του ΕΟΠΕ. Το ΙΔΗΚΕΤΑ, ως ερευνητικός φορέας, καλείται να υλοποιήσει ερευνητικό έργο επί των ζητημάτων εκείνων που άπτονται της δικαιοδοσίας και της δραστηριότητας του Οργανισμού.\nΤο ΙΔΗΚΕΤΑ δραστηριοποιείται βασιζόμενο σε δύο σχηματισμούς, το ΕΛΛΗΝΙΚΟ ΚΕΝΤΡΟ ΚΟΙΝΟΒΟΥΛΕΥΤΙΚΟΥ ΕΛΕΓΧΟΥ (ΕΛ.Κ.Κ.ΕΛ) και το ΚΕΝΤΡΟ ΤΟΠΙΚΗΣ ΑΥΤΟΔΙΟΙΚΗΣΗ (ΚΕ.Τ.Α.).\nΣτο έργο του Ινστιτούτου εντάσσεται η άσκηση Κοινοβουλευτικού Ελέγχου για ζητήματα που απασχολούν την κοινωνία, η συνεργασία με τους θεσμούς της κεντρικής κυβέρνησης και της τοπικής αυτοδιοίκησης στα πεδία των προγραμμάτων εκπαίδευσης και κατάρτισης, ενεργοποίησης και συμμετοχής των νέων επιστημόνων, της παραγωγής ερευνητικού υλικού, καθώς επίσης και της διοργάνωσης σεμιναρίων, συνεδρίων και ημερίδων σχετικών με το αντικείμενό του.\nΣυμεών (Σίμος) Σιδηρόπουλος, Πρόεδρος ΕΟΠΕ, Πολιτικός Επιστήμονας PhD c. – Διευθυντής\nΜαρία Αγγελή, Επικεφαλής Νομικού Συμβουίου, Δικηγόρος – Αν. Διευθύντρια\nΜαρία Αγγελή, Επικεφαλής Νομικού Συμβουίου, Δικηγόρος – Διευθύντρια\nΑνέστης Σαμουρκασίδης, Κλεοπάτρα Παππά, Δημήτριος Τσάκνης\nΔημήτριος Κρήτας, Αντιπρόεδρος Σ.Δ. ΕΟΠΕ, Πολιτικός Επιστήμονας – Διευθυντής\n(αναπληρωτές: Μαρία Γαβριέλλα Αναγνωστοπούλου και Σταύρος Τασιόπουλος)


Φωτογραφία Φύσης: 5 κοινά λάθη και πως να τα αποφύγετε | Φωτογραφία\n24 Απριλίου 2019 , Από: Χρήστος Ντάρδης\nΗ άνοιξη είναι στο φόρτε της και όλοι εμείς που ασχολούμαστε με τη φωτογραφία κάτι παθαίνουμε. Τουλάχιστον αυτοί που μας αρέσει η φωτογραφία φύσης και ξεχυνόμαστε στους αγρούς και τα βουνά για να αποτυπώσουμε τη μαγεία και την ομορφιά της ελληνικής (και όχι μόνο) υπαίθρου. Άπειρες φωτογραφίες φύσης θα βρείτε στο διαδίκτυο, άλλες βγαλμένες με δημιουργικότητα, άλλες περισσότερο “πειραγμένες” και πάρα πολλές αδιάφορες. Σημασία έχει πρώτα απ’ όλα η προσπάθεια, θα σκεφτείτε. Όμως, για να υπερβείτε τον εαυτό σας και να κάνετε ένα βήμα παραπάνω, αξίζει να δώσετε προσοχή στους βασικούς κανόνες της φωτογραφίας και να αποφεύγετε τα λάθη που κάνετε συχνά. Έτσι, τα αποτελέσματα θα είναι σαφώς καλύτερα και θα αφήσετε το προσωπικό σας στυλ να εκφραστεί στις φωτογραφίες σας.\n“Altja river in Lahemaa National Park, Estonia” Πηγή: en.wikipedia.org Φωτογράφος: Margus Opp\nΑρχάριοι και μη, επαγγελματίες και ερασιτέχνες, εκτός από το πάθος για τη φωτογραφία, έχουμε και κάτι άλλο κοινό: τα λάθη. Λάθη μικρά η μεγάλα, λάθη που μας διδάσκουν ή μας απογοητεύουν, λάθη που μας πεισμώνουν ή μας αποθαρρύνουν. Κάποια από αυτά που συναντώνται κυρίως στη φωτογραφία φύσης θα δούμε σε αυτό το άρθρο, καθώς και τον τρόπο που μπορούμε να τα αποφύγουμε.\nΔεν προσέχετε το φόντο\nΤο φόντο αποτελεί βασικό στοιχείο μιας φωτογραφίας φύσης. Συνήθως, το θέμα θέλουμε να ξεχωρίζει από το φόντο και όχι να μπλέκονται μεταξύ τους με μη δημιουργικό τρόπο. Πέρα από τη σωστή σύνθεση που θα δώσει το πλαίσιο για μια καλή φωτογραφία, η ομοιομορφία και η αποδέσμευση του φόντου από το κεντρικό θέμα είναι καθοριστικά. Αυτό που πρέπει να κάνετε είναι να επιλέξετε ένα φόντο που δε θα αποσπά την προσοχή αλλά θα ενισχύει την όλη σύνθεση. Επίσης, η χρήση ανοικτού διαφράγματος (f/2 με f/4) θα βοηθήσει σίγουρα στο να ξεχωρίσει το φόντο με δημιουργικό τρόπο, μέσω του φλουταρίσματος (το λεγόμενο bokeh).\n“A wild shasta daisy wildflower in full bloom” Πηγή: clintlosee.com Φωτογράφος: Clint Losee\nΔεν εκμεταλλεύεστε πλήρως τη φωτογραφική σας\nΗ φωτογραφική μηχανή δεν είναι τίποτα άλλο από ένα καλό εργαλείο στα χέρια σας. Η σωστή και κατάλληλη χρήση της για κάθε περίσταση είναι η βάση για να πετύχετε καλύτερα αποτελέσματα. Το πρώτο που πρέπει να κάνετε είναι να γυρίσετε το διακόπτη του επιλογέα λειτουργιών αλλού, εκτός του Auto. Οι αυτοματοποιημένες ρυθμίσεις μπορεί να βολεύουν σε κάποιες καταστάσεις, όμως στη φύση καλό είναι να έχετε εμβαθύνει τόσο σε βασικές φωτογραφικές γνώσεις όσο και σε γνώσεις διαχείρισης του φωτός. Κι αυτό γιατί οι σκιές, τα διαφορετικά χρώματα και οι έντονες αντιθέσεις που συναντώνται στη φύση δεν θα αποτυπωθούν σωστά με τις αυτόματες ρυθμίσεις. Ίσως η επόμενη κίνησή σας θα είναι να κάνετε χρήση των ημιαυτόματων ρυθμίσεων, όπως είναι η προτεραιότητα διαφράγματος (Α ή Av), όπου επιλέγετε εσείς την τιμή του διαφράγματος και αφήνετε τη μηχανή να ρυθμίσει αυτόματα όλα τα υπόλοιπα.\n“Flight” Πηγή: naturephotoportal.com Φωτογράφος: Bastien Riu\nΔεν φωτογραφίζετε σε φορμά RAW\nΗ αλήθεια είναι ότι θα ήταν απίστευτα βολικό, να χρησιμοποιούμε τις φωτογραφίες που μεταφέρουμε κατευθείαν από τη μηχανή στον υπολογιστή. Και μερικές φορές το κάνουμε για λόγους ευκολίας και ταχύτητας. Όμως, για να δημιουργήσετε ολοκληρωμένες και τεχνικά άρτιες φωτογραφίες, καλό είναι να εκμεταλλευτείτε όσο το δυνατόν καλύτερα τις δυνατότητες της ψηφιακής εποχής, στην οποία ζούμε. Αυτό θα το πετύχετε κάνοντας χρήση της επιλογής για αποθήκευση αρχείων RAW στη μηχανή. Τα RAW αρχεία είναι ακατέργαστη, ασυμπίεστη φωτογραφική πληροφορία που μετέπειτα θα επεξεργαστείτε στον υπολογιστή, χωρίς απώλειες. Στη φωτογραφία φύσης, αυτό γίνεται κατά κόρον γιατί στο πεδίο δεν είναι εύκολο να κρίνουμε αν οι λήψεις μας είναι καλές και επίσης είναι αδύνατος ο έλεγχος όλων των στοιχείων. Στον υπολογιστή, αργότερα, μπορείτε να διορθώσετε παράγοντες όπως η έκθεση, η ισορροπία λευκού και ο κορεσμός ή να δώσετε έναν προσωπικό τόνο στις φωτογραφίες σας, αλλάζοντας δημιουργικά τις παραμέτρους της επεξεργασίας.\nΠηγή: naturephotoportal.com Φωτογράφος: Γιάννης Γώγος\nΒγάζετε ασφαλείς και προφανείς φωτογραφίες\nΌλοι μπορείτε να αναγνωρίσετε μία καλή φωτογραφία φύσης με ένα όμορφο λουλούδι, ένα καταπράσινο λιβάδι ή ένα ταπεινό μανιτάρι. Θα συμφωνήσετε ότι υπάρχουν πολλοί τρόποι να απεικονίσουμε φωτογραφικές σκηνές και στοιχεία της φύσης εκτός από τους προφανείς. Τις περισσότερες φορές, για λόγους ευκολίας (και πάλι) ή από ενθουσιασμό και υπερβολική αυτοπεποίθηση, στρέφετε τη μηχανή στο θέμα (όπως θα έκανε και το 99%) και τραβάτε τη φωτογραφία. Αλλάζοντας την οπτική σας αλλά και τον τρόπο φωτογραφικής σκέψης, θα προσεγγίσετε το θέμα σας από άλλη σκοπιά και θα ανακαλύψετε νέους τρόπους και τεχνικές. Προσθέτοντας βοηθήματα (όπως ένα μικρό κλαδί), αλλάζοντας φακό (ή εστιακή απόσταση σε φακό ζουμ) και κάνοντας πειραματισμούς με υπερέκθεση και υποέκθεση, θα δημιουργήσετε εντυπωσιακές και πρωτότυπες (κυρίως) φωτογραφίες.\nΠηγή: drphotos.ca Φωτογράφος: David Reid\nΔεν χρησιμοποιείτε τρίποδο\nΗ χρήση του τρίποδου, θα λέγαμε ότι βελτιώνει τα φωτογραφικά σας αποτελέσματα κατά ένα μεγάλο ποσοστό, από μόνη της. Είναι λάθος να σκέφτεστε ότι είναι αναπόσπαστο εργαλείο αποκλειστικά των φωτογράφων τοπίων. Στη φωτογραφία φύσης, επειδή πολλές σκηνές είναι υποφωτισμένες και με έντονη αντίθεση, το τρίποδο θα σας δώσει τη σταθερότητα που χρειάζεστε για να μειώσετε την ταχύτητα κλείστρου και να αποφύγετε τις κουνημένες λήψεις. Ακόμα, σε λήψεις μακροφωτογραφίας (για το μικρόκοσμο της φύσης) όπου θέλουμε επαρκές βάθος πεδίου και άρα μικρό διάφραγμα (μεγάλος αριθμός f), είναι απαραίτητο να έχουμε σταθερή τη φωτογραφική γιατί συνήθως χρειαζόμαστε χαμηλές ταχύτητες κλείστρου. Τέλος, το τρίποδο θα σας βοηθήσει να χαμηλώσετε αρκετά προς το έδαφος (χωρίς να κάνετε “ακροβατικά”) και να αποτυπώσετε σκηνές της φύσης από μια δύσκολη τεχνικά σκοπιά.\nΠηγή: moreanartscenter.org Φωτογράφος: Matthew Cicanese\nΗ φωτογραφία φύσης είναι από μόνης της μαγεία. Είναι εύκολο να απογοητευτείτε με τις μέτριες λήψεις σας ή με το να νιώθετε ότι “έχετε ξαναδεί το έργο”. Αποφεύγοντας τα παραπάνω λάθη και προσπαθώντας συνεχώς για το καλύτερο, θα ανανεωθείτε φωτογραφικά και οι επιτυχημένες λήψεις θα είναι πιο κοντά από ποτέ.\nΕίμαι ερασιτέχνης φωτογράφος, ερωτευμένος με τη ζωή, τη φύση και τα ταξίδια. Δηλώνω αθεράπευτα αισιόδοξος και πιστεύω ότι η ευτυχία κρύβεται στα απλά, καθημερινά πράγματα. Ξεκίνησα να γράφω για τη φωτογραφία γιατί είναι ένα θέμα που μου αρέσει να διαβάζω και γράφοντας, σκοπό έχω να μαθαίνω ακόμα περισσότερα, μαζί σας!


DIY – Φτιάξτε εκπληκτικά καλοκαιρινά βραχιολάκια! « ΝΕΑ ΚΑΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΤΟΝ ΚΟΣΜΟ\nμεταλλικά βραχιολάκια κλωστές σε διάφορα χρώματα της επιλογή σας διάφορα μεταλλικά γούρια και διακοσμητικά μεταλλικά κρικάκια κόλλα 1 οδοντογλυφίδα πενσάκι ψαλίδι\nΞεκινήστε απλώνοντας μία μικρή ποσότητα κόλλας με την οδοντογλυφίδα πάνω σε ένα κομμάτι του βραχιολιού. Στη συνέχεια δέστε ένα κόμπο την άκρη της κλωστής πάνω στο βραχιόλι εκεί που είναι η κόλλα και αρχίστε να τυλίγετε σφικτά την κλωστή γύρω απο το βραχιόλι. Αφού έχετε τυλίξει προσεκτικά την κλωστή στο κομμάτι της κόλλας μετά μπορείτε να τυλίξετε πιο χαλαρά και απλά να φέρετε με τα χέρια σας όλες μαζί τις κλωστές δίπλα δίπλα.\nΣυνεχίστε να τυλίγετε και λίγο πριν φτάσετε στο τέλος βάλτε πάλι λίγη κόλλα και τελειώστε το τύλιγμα. Στη συνέχεια με το πενσάκι ή με 2 πενσάκια ανοίξτε τα κρικάκια και τα διακοσμητικά και περάστε τα στο βραχιόλι. Το πρώτο σας βραχιόλι είναι έτοιμο! Συνέχεια έχουν τα υπόλοιπα! Καλοφόρετα!


Καρδιακός σφυγμός και πίεση του αίματος\nΗ καρδιά κτυπά μία φορά για κάθε ολοκλήρωση του καρδιακού κύκλου – παραλαβή αίματος από τις φλέβες, διοχέτευση προς τους πνεύμονες, παραλαβή από τους πνεύμονες και διοχέτευση στην αορτή. Ο καρδιακός κύκλος γίνεται αντιληπτός με τη μορφή των ήχων της καρδιάς αλλά και με το σφυγμό.\nΌταν η καρδιά χτυπά και στέλνει αίμα στην αορτή, δημιουργείται ένα κύμα πίεσης που εξαπλώνεται στις αρτηρίες του σώματος κατά περίπου 6 μέτρα ανά δευτερόλεπτο και διαστέλλει τα αρτηριακά τοιχώματα (η πίεση αυτή ονομάζεται πίεση του αίματος).\nΜπορείτε να ψηλαφίσετε το κύμα αυτό της πίεσης του αίματος με τη μορφή του σφυγμού σε σημεία όπου μια αρτηρία διέρχεται κοντά στο δέρμα – για παράδειγμα, στο σημείο όπου η κερκιδική αρτηρία περνά από τον καρπό. Ο σφυγμός που μετρά ο γιατρός δεν είναι το ίδιο πράγμα με τον χτύπο της καρδιάς αλλά σχετίζονται.\nΌταν οι γιατροί μετρούν τον σφυγμό, υπολογίζουν τον παλμό της καρδιάς μετρώντας τον αριθμό των κυμάτων πίεσης ανά λεπτό. Αυτό τους πληροφορεί πόσους καρδιακούς κύκλους ολοκληρώνει η καρδιά σας σε ένα λεπτό. Ο σφυγμός αποτελεί ένδειξη της υγείας της καρδιάς σας.\nΠόσο συχνά χτυπά η καρδιά;\nΗ καρδιά ενός υγιούς ενήλικα σε κατάσταση ανάπαυσης κτυπά 60-80 φορές το λεπτό. Ο καρδιακός ρυθμός αυξάνεται σημαντικά όταν δραστηριοποιείστε, είτε πρόκειται για περπάτημα, είτε για κηπουρική, ποδηλασία ή κάποιο άθλημα. Κατά τη διάρκεια εντατικής άσκησης, μπορεί να χτυπά ακόμα και 200 φορές το λεπτό. Η επιτάχυνση αυτή συμβαίνει διότι τα κύτταρα των ιστών του σώματος και ιδιαίτερα των μυών χρειάζονται άμεσα πολύ οξυγόνο και γλυκόζη ώστε να μπορέσουν να παραγάγουν ενέργεια. Επιπλέον, χρειάζονται αίμα για να απομακρύνει γρήγορα τα τοξικά παράγωγα του μεταβολισμού τους.\nΗ καρδιά χτυπά όταν συστέλλεται το μυϊκό της σύστημα;\nΣτην ουσία, ο καρδιακός κύκλος αποτελείται από τρία στάδια: Κατά το πρώτο στάδιο, που ονομάζεται διαστολή, οι μύες της καρδιάς χαλαρώνουν και το αίμα ρέει προς τους κόλπους και τις κοιλίες. Κατά το δεύτερο στάδιο, που ονομάζεται κολπική συστολή, οι μύες των δύο κόλπων συστέλλονται, διοχετεύοντας το υπόλοιπο κολπικό αίμα στις κοιλίες. Κατά το τρίτο στάδιο, που ονομάζεται κοιλιακή συστολή, οι βαλβίδες μεταξύ των κόλπων και των κοιλιών κλείνουν και οι μύες των δύο κοιλιών συστέλλονται, απομακρύνοντας το αίμα από την καρδιά.\nΠώς ξεκινά ο χτύπος της καρδιάς;\nΣτην ουσία, υπάρχει ένα πολύπλοκο ηλεκτρικό σύστημα στην καρδιά που περιλαμβάνει έναν βηματοδότη (φλεβόκομβος) ο οποίος στέλνει ηλεκτρικά σήματα συγχρονισμένα με τον καρδιακό κύκλο. Τα σήματα μεταφέρονται μέσω ειδικών μυϊκών ινών οι οποίες λειτουργούν ως ηλεκτρικά καλώδια και «πυροδοτούν» το δεύτερο στάδιο του κύκλου, προκαλώντας τη συστολή των κολπικών μυών. Το πνευμονογαστρικό νεύρο μεταφέρει ώσεις από τον εγκέφαλο και ελέγχει τις αλλαγές του καρδιακού ρυθμού.\nΟ βηματοδότης της καρδιάς, ο φλεβοκολπικός κόμβος, βρίσκεται εμφυτευμένος στο τοίχωμα του δεξιού κόλπου, κοντά στο σημείο όπου η άνω κοίλη φλέβα μεταφέρει το φλεβικό αίμα από το άνω μέρος του σώματος. Ο φλεβοκολπικός κόμβος περιλαμβάνει ειδικά καρδιακά κύτταρα που ξεκινούν το ηλεκτρικό κύμα το οποίο προκαλεί τη συστολή των καρδιακών μυών.\nΠρώτα, προκαλεί συστολή των κολπικών μυών – το πρώτο στάδιο του χτύπου της καρδιάς. Μετά από μια απειροελάχιστη παύση, διεγείρει τον κολποκοιλιακό κόμβο, που βρίσκεται στην αντίθετη πλευρά του δεξιού κόλπου, ώστε να ενισχύσει το ηλεκτρικό κύμα και να το στείλει κατά μήκος και των δύο πλευρών του τοιχώματος που χωρίζει τις δύο κοιλίες. Το κύμα εξαπλώνεται και συντονίζει τη συστολή των μυϊκών κυττάρων και στις δύο κοιλίες.\nΤι προκαλεί τη συστολή των κοιλιών;\nΤα σήματα του βηματοδότη φτάνουν σε έναν άλλον κόμβο που ονομάζεται κολποκοιλιακός κόμβος, στο μυϊκό τοίχωμα κοντά στο κάτω αριστερά μέρος του δεξιού κόλπου. Ο δεύτερος αυτός κόμβος στέλνει ένα κύμα ηλεκτρικών σημάτων μέσα από τα τοιχώματα και των δύο κοιλιών, προκαλώντας τη συστολή τους κατά το τρίτο στάδιο του καρδιακού κύκλου.\nΠώς επηρεάζει η αδρεναλίνη τον καρδιακό ρυθμό;\nΌταν αισθάνεστε φόβο, ενθουσιασμό, έντονα συναισθήματα ή θυμό, τα επινεφρίδια σας εκκρίνουν αδρεναλίνη και άλλες ορμόνες. Η ορμόνη αυτή έχει δρα άμεσα αυξάνοντας τους παλμούς της καρδιάς σας -με αποτέλεσμα να αισθάνεστε ότι η καρδιά σας χτυπά πολύ δυνατά-, έτσι ώστε να φτάνει περισσότερο αίμα στους μυς και στον εγκέφαλο σας και λιγότερο στο στομάχι και στο δέρμα σας. Αν υποστείτε καταπληξία (σοκ) ή χάσετε μεγάλη ποσότητα αίματος, η αδρεναλίνη θα αυξήσει την πίεση του αίματος σας.\nΤι είναι η πίεση του αίματος;\nΌταν η καρδιά στέλνει αίμα στην αορτή, παράγεται ένα κύμα πίεσης που εξαπλώνεται στις αρτηρίες, προκαλώντας τη διαστολή τους. Η πίεση του αίματος συνδέεται άμεσα με τα στάδια του καρδιακού κύκλου και αφορά τη διαφορά μεταξύ της πίεσης τη στιγμή που η καρδιά χτυπά (συστολή) και τη στιγμή που χαλαρώνει (διαστολή).\nΓι’ αυτό υπάρχουν πάντα δυο ενδείξεις όταν μετριέται η πίεση του αίματος;\nΝαι. Για έναν υγιή ενήλικα, οι δύο ενδείξεις είναι 120 (κατά τη συστολή) και 80 (κατά τη διαστολή), που σημαίνει ότι η πίεση του αίματος είναι 120 προς 80, ή 120/80 για συντομία. Πριν τις ψηφιακές μηχανές, η πίεση μετριόταν βλέποντας πόσο ψηλά μπορούσε να ανεβάσει μια στήλη υδραργύρου. Οι γιατροί συνεχίζουν να χρησιμοποιούν αυτή τη μονάδα μέτρησης, παρόλο που έχει αλλάξει η μέθοδος υπολογισμού. Συνεπώς, η φυσιολογική συστολική πίεση είναι 120 mm υδραργύρου (Hg), ενώ η φυσιολογική διαστολική πίεση είναι 80 mmHg.\nΗ πίεση του αίματος είναι ίδια στην πνευμονική κυκλοφορία;\nΌχι. Η πνευμονική κυκλοφορία αποτελεί σύστημα σχετικά χαμηλής πίεσης σε σύγκριση με τη συστημική κυκλοφορία. Δεν μετριέται συχνά, αλλά όταν μετριέται, γίνεται χρήση καρδιακού καθετήρα, δηλαδή ενός σωλήνα που εισάγεται στην καρδιά. Για παράδειγμα, η πίεση του αίματος στην πνευμονική αρτηρία κατά τη διάρκεια του καρδιακού κύκλου κυμαίνεται μεταξύ 25 και 10 mmHg, άρα η πίεση της πνευμονικής αρτηρίας είναι 25/10 mmHg.\nΠώς ελέγχεται η πίεση του αίματος;\nΟ έλεγχος της πίεσης του αίματος έχει τεράστια σημασία. Αν η πίεση είναι υπερβολικά χαμηλή, αυτό σημαίνει ότι δεν φτάνει αρκετό αίμα στα κύτταρα του σώματος, με συνέπεια τη βλάβη των ιστών. Ωστόσο, αν η πίεση είναι υπερβολικά υψηλή, προκαλείται ζημιά τόσο στα αιμοφόρα αγγεία όσο και στους ιστούς. Ο έλεγχος της πίεσης του αίματος περιλαμβάνει μια σειρά σωματικών μηχανισμών. Οι βραχυπρόθεσμες αλλαγές στην πίεση του αίματος -για παράδειγμα, όταν βρίσκεστε σε καθιστή θέση και σηκώνεστε απότομα- διορθώνονται γρήγορα από κέντρα που βρίσκονται στον εγκέφαλο και στο νευρικό σύστημα, τα οποία προσαρμόζουν τον σφυγμό και τη διάμετρο των αρτηριών. Οι ορμόνες ασκούν μακροπρόθεσμο έλεγχο στην πίεση του αίματος, προσαρμόζοντας τη συστολή των αρτηριών και τον όγκο των υγρών που εκκρίνουν τα νεφρά, ρυθμίζοντας έτσι τον όγκο του αίματος και, συνεπώς, την πίεση του.\nΠώς αλλάζουν σε διάμετρο οι αρτηρίες και τα αρτηρίδια του σώματος;\nΤα τοιχώματα αυτών των αιμοφόρων αγγείων περιλαμβάνουν ένα στρώμα μυός που μπορεί να χαλαρώνει και να συστέλλεται. Δεν μπορείτε να ελέγξετε εκουσίως αυτό το είδος μυός (που ονομάζεται λείος μυς) το οποίο ελέγχεται από το νευρικό σύστημα. Όταν το νευρικό σύστημα διεγείρει τους μυς, προκαλώντας τη συστολή τους, η διάμετρος των αρτηριών και των αρτηριδίων μειώνεται. Η μείωση αυτή στενεύει τα αγγεία του αίματος, προκαλώντας έτσι αύξηση της πίεσης. Όταν οι μύες λαμβάνουν την εντολή να χαλαρώσουν, τα αγγεία του αίματος διευρύνονται (η διαδικασία αυτή ονομάζεται διαστολή) και η πίεση του αίματος πέφτει.\nΠώς βοηθούν οι αρτηρίες στον έλεγχο της πίεσης του αίματος;\nΣτις καρωτίδες αρτηρίες που βρίσκονται στον λαιμό, καθώς και μέσα στην καρδιά, υπάρχουν υποδοχείς οι οποίοι είναι ευαίσθητοι στις αλλαγές της πίεσης του αίματος. Όταν τα κύτταρα αυτά ανιχνεύσουν αύξηση στην πίεση, δίνουν εντολή στο νευρικό σύστημα να διευρύνει τα αρτηρίδια του σώματος ώστε να πέσει η πίεση του αίματος.\nΌταν δίνω αίμα, επηρεάζεται η πίεση μου;\nΝαι, η πίεση του αίματος σας πέφτει, και ίσως προκληθεί ζαλάδα. Το καρδιαγγειακό σύστημα αντισταθμίζει την πτώση αυξάνοντας τον καρδιακό σας ρυθμό και στενεύοντας τα αγγεία του αίματος, φέρνοντας έτσι την πίεση του αίματος σε φυσιολογικά επίπεδα. Η διαδικασία αυτή διαρκεί μερικά λεπτά και γι’ αυτό καλό είναι να αναπαυθείτε μετά την αιμοδοσία.\nΗ βαρύτητα επηρεάζει την πίεση του αίματος;\nΝαι. Όταν στέκεστε όρθιοι, το αίμα τείνει να συγκεντρώνεται στο κάτω μέρος του σώματος. Η πίεση του αίματος αυξάνεται κάτω από την καρδιά, αλλά μειώνεται πάνω από αυτήν. Κατά κανόνα, η πίεση του αίματος αλλάζει κατά περίπου 10 mmHg για κάθε 12 εκατοστά απόστασης από την καρδιά.\nΗ πίεση του αίματος αυξάνεται με την ηλικία;\nΝαι. Είναι ένα απολύτως φυσιολογικό φαινόμενο και η αύξηση δεν είναι συνήθως ιδιαίτερα σημαντική. Όσο μεγαλώνετε σε ηλικία, τα τοιχώματα των αρτηριών και αρτηριδίων σας σκληραίνουν και, συνεπώς, στενεύουν. Επίσης, τα τοιχώματα γίνονται λιγότερο ελαστικά, με συνέπεια ο λείος μυς στα τοιχώματα να μην μπορεί να χαλαρώνει ή να συστέλλεται εξίσου εύκολα ή αποτελεσματικά. Για το λόγο αυτό, ο έλεγχος της πίεσης του αίματος από τα τοιχώματα γίνεται λιγότερο αποτελεσματικός).\nΗ πίεση του αίματος αλλάζει κατά τη διάρκεια του 24ώρου;\nΝαι. Κατά τη διάρκεια του ύπνου, η πίεση του αίματος μειώνεται κατά 10-20 mmHg. Όταν ξυπνάτε και σηκώνεστε, η πίεση αυξάνεται γρήγορα. Συνήθως η πίεση του αίματος φτάνει στα υψηλότερα της επίπεδα μεταξύ 6 π.μ. και 12 μ. μ. Φυσικά, αυτό εξαρτάται από το τι κάνετε κατά τη διάρκεια της ημέρας, αλλά, κατά κανόνα, η πίεση του αίματος είναι συνήθως υψηλότερη όταν εργάζεστε παρά όταν ξεκουράζεστε.


Στο 1,2% η ανάπτυξη της ευρωζώνης για το 2019 | Sofokleousin\nΣτο 1,2% η ανάπτυξη της ευρωζώνης για το 2019\n15:42, 07 Μαΐου 2019\nΓια έβδομη συνεχή χρονιά η ευρωπαϊκή οικονομία προβλέπεται πως θα συνεχίσει να επεκτείνεται, καθώς το πραγματικό ΑΕΠ αναμένεται να αυξηθεί σε όλα τα κράτη μέλη της ΕΕ, όπως υπογραμμίζει η Κομισιόν. Σε περιβάλλον όπου ο αντίκτυπος των πηγών αβεβαιότητας σε παγκόσμιο επίπεδο συνεχίζεται, η εγχώρια δυναμική αναμένεται να στηρίξει την ευρωπαϊκή οικονομία. Η ανάπτυξη αναμένεται να επιταχυνθεί εκ νέου το επόμενο έτος.\nΚαθώς το παγκόσμιο εμπόριο και η ανάπτυξη αναμένεται να παραμείνουν ασθενέστερα το τρέχον και το επόμενο έτος, σε σύγκριση με τον ταχύ ρυθμό που παρατηρήθηκε το 2017, η οικονομική ανάπτυξη στην Ευρώπη θα εξαρτηθεί αποκλειστικά από την εγχώρια δραστηριότητα. Σήμερα οι Ευρωπαίοι που εργάζονται είναι περισσότεροι από ποτέ, ενώ η αύξηση της απασχόλησης αναμένεται να συνεχιστεί, έστω και με βραδύτερο ρυθμό. Το γεγονός αυτό, σε συνδυασμό με την αύξηση των μισθών, τον συγκρατημένο πληθωρισμό, τους ευνοϊκούς όρους χρηματοδότησης και τα υποστηρικτικά δημοσιονομικά μέτρα σε ορισμένα κράτη μέλη, αναμένεται να τροφοδοτήσει την εγχώρια ζήτηση. Συνολικά, το ΑΕΠ προβλέπεται να αυξηθεί εφέτος κατά 1,4 % στην ΕΕ και κατά 1,2 % (από 1,3% που προέβλεπε τον Φεβρουάριο) στη ζώνη του ευρώ.


Κόκκινο, Ξηρό Κρασί Κάβα Μπουτάρη.\n40% Ξινόμαυρο 30% Merlot\n15% Cabernet Sauvignon & 15% Syrah\nΚόκκινα αλλά και λευκά κρέατα μαγειρευτά, όπως χοιρινό με δαμάσκηνα και κόκορα κρασάτο. Κίτρινα και λευκά λιπαρά τυριά, όπως παρμεζάνα και μανούρι. Πρόκληση αποτελεί η gorgonzola. Σερβίρεται στους 16-18 °C.


Η προεκλογική καμπάνια τελείωσε, ο τυφώνας Σάντι πέρασε και Μπαράκ Ομπάμα και Μιτ Ρόμνεϊ έχουν μπει στην τελική ευθεία για τις εκλογές της Τρίτης. Ο πρώτος παλεύει να κρατήσει την προεδρία μετά από τέσσερα χρόνια και από μια ιστορική νίκη, προσπαθώντας να κρατήσει τις κεντροδυτικές πολιτείες που τον στήριξαν σημαντικά τον τελευταίο χρόνο. Ανέλαβε μια αμυντική στάση σε Αϊόβα και Γουισκόνσιν, δύο πολιτείες στις οποίες οι σύμβουλοί του είχαν ανοιχτά χλευάσει τις πιθανότητες του αντιπάλου του, μόλις πριν από λίγους μήνες.Ο Ρόμνεϊ, στις τελευταίες ημέρες της υποψηφιότητάς του εργάστηκε για να αξιοποιήσει τον ενθουσιασμό που διατρέχει το Ρεπουμπλικανικό Κόμμα ως προς την αντιμετώπιση των προκλήσεων που αντιμετωπίζει για την οικοδόμηση μιας Εκλογικής Κολεγιακής πλειοψηφίας. Αγωνίστηκε για την εξασφάλιση κρίσιμων πολιτειών όπως η Φλόριντα και η Βιρτζίνια, χωρίς να αφήσει να του ξεφύγουν και οι άλλες.Όμως, έπειτα από εκατοντάδες εκατομμύρια δολάρια σε τηλεοπτικές διαφημίσεις, μήνες προεκλογικής εκστρατείας και τρία τηλεοπτικά debates με μεγάλη τηλεθέαση, ο προεκλογικός αγώνας κλειδώθηκε στην ίδια δυναμική που ορίστηκε από την αρχή: ο Ομπάμα, επιβαρυμένος από τέσσερα χρόνια οικονομικής πάλης και κομματικής εχθρότητας εξακολουθεί να αποτελεί πηγή έμπνευσης για το κόμμα του, κρατώντας το Οχάιο και άλλες αμφίρροπες πολιτείες και ο Ρόμνεϊ, φορέας των ελπίδων και των συντηρητικών ψηφοφόρων, έπεισε το έθνος ότι είναι σε λάθος δρόμο και αγωνίζεται να τον προσπεράσει.Η τελευταία καθοριστική ερώτηση είναι αν η υποστήριξη στον Ρόμνεϊ έφτασε στο ανώτατο όριο – δεδομένης και της ευκαιρίας του Ομπάμα να αναλάβει ηγετικό ρόλο σε ό,τι ακολούθησε τον τυφώνα Σάντι- ή αν είναι στα πρόθυρα να ανατρέψει έναν πρόεδρο, σε ένα δραματικό φινάλε. Οι υποστηρικτές, οι δωρητές και οι σύμβουλοι του Ρόμνεϊ αναφέρουν από τα κεντρικά γραφεία της εκστρατείας στη Βοστώνη ότι ήλπιζε να κλείσει την εκστρατεία σε ισχυρότερη θέση, υπερτερώντας σαφώς σε κάποιες πολιτείες. Τώρα, πολλοί από αυτούς λένε ότι η αισιοδοξία τους πηγάζει από την αβεβαιότητα της τελευταίας στιγμής, παρά από οποιαδήποτε θετική εντολή που φάνηκε στην προεκλογική εκστρατεία.Καθώς το τέλος πλησιάζει, οι υποψήφιοι γνωρίζουν ότι θα γίνει μάχη σώμα με σώμα. Οι υποψήφιοι, καθώς πλησιάζει το τέλος του αγώνα τους, είναι στενά εξοικειωμένοι με τις μετρήσεις και τις μικρολεπτομέρειες των κράτος-από-κράτος αγώνες. Στην Αϊόβα, για παράδειγμα, οι Δημοκρατικοί είχαν 17.000 εγγραφές ψηφοφόρων τον περασμένο μήνα, που περιόρισε το πλεονέκτημα των ρεπουμπλικάνων σε 1.400 περίπου ψηφοφόρους, λιγότερους από 11.000 που ήταν πριν από ένα μήνα. Η εκστρατεία παίχτηκε το περασμένο Σάββατο εξ ολοκλήρου στην περιοχή που ο Ομπάμα κέρδισε πριν από τέσσερα χρόνια, όταν επέκτεινε το πεδίο της μάχης στη Βιρτζίνια και τη Βόρεια Καρολίνα, για πρώτη φορά σε μια γενιά. Οι Ρεπουμπλικάνοι μετέφρασαν την αργή ώθηση του Ρόμνεϊ στην Πενσυλβάνια, όπου είχε και μια συγκέντρωση, ως ένδειξη της δύναμης. Οι Δημοκρατικοί πάλι μετέφρασαν την κίνηση ως μια πράξη απελπισίας, με το επιχείρημα ότι η πολιτεία δεν έχει βγάλει ρεπουμπλικάνο πρόεδρο από την εποχή του Τζορτζ Μπους του πρεσβύτερου το 1988.Ανάλογη είναι η κατάσταση και σε άλλες πολιτείες, αλλά και στις δημοσκοπήσεις. Δημοσκόπηση των NBC News/Wall Street Journal/Marist έδειξε τον Ομπάμα να προηγείται με δύο μονάδες, ενώ των Miami Herald/Tampa Bay Times/Bay News 9 τον Ρόμνεϊ με έξι. Την Τρίτη θα μάθουμε τελικά ποιος έχει δίκιο.nytimes.com ΔΙΑΒΑΣΤΕ ΑΚΟΜΑ